H.E.A.T., Lazy Man’s Load (7/5/2022) Gagarin 205, Αθήνα - ROCKWAY\nHomeHighlightsH.E.A.T., Lazy Man’s Load (7/5/2022) Gagarin 205, Αθήνα\nMay 10, 2022 Πέτρος Μπεϊμανάβης Highlights, LIVE REPORTS Comments Off on H.E.A.T., Lazy Man’s Load (7/5/2022) Gagarin 205, Αθήνα\nΣάββατο 7 Μαΐου του 2022, και επιτέλους θα πραγματοποιούνταν η ζωντανή εμφάνιση των H.E.A.T. στην Αθήνα. Και λέω «επιτέλους» επειδή αυτό το live είχε αναβληθεί μια-δυο φορές από την πρώτη ανακοίνωση, το 2020, εξαιτίας της πανδημίας. Από εκείνη την περίοδο μέχρι τώρα, συνέβησαν τόσο πολλά πράγματα στον κόσμο, στη χώρα και, ασφαλώς, στις τάξεις του ίδιου του συγκροτήματος.\nΤο 2020 οι H.E.A.T. είχαν βγάλει το “H.E.A.T. II”, ίσως τον καλύτερό τους δίσκο, και η συγκυρία φάνταζε ιδανική για να τους δούμε. Τότε frontman της μπάντας ήταν ο χαρισματικός Erik Grönwall –όσες κι όσοι είχαν βρεθεί στο live του 2019 σίγουρα τώρα νεύουν καταφατικά– και τίποτα δεν προμήνυε όσα ακολούθησαν· ο Erik ανακοίνωσε ότι άφηνε το συγκρότημα, ενώ λίγο αργότερα έγινε γνωστό ότι του διαγνώστηκε οξεία λεμφοβλαστική λευχαιμία. Τώρα πίσω από το μικρόφωνο θα ήταν ο αρχικός τραγουδιστής των H.E.A.T., ο Kenny Leckremo, και στα σκαριά βρίσκεται το έβδομο full-length “Force Majeure”. Όλα αυτά προσέδιδαν μια ιδιαίτερη σημασία στο φετινό live και η προσμονή ολοένα κορυφωνόταν. Τι θα μας περίμενε, άραγε;\nΗ ώρα περνάει επικίνδυνα. Έχω χάσει αρκετό χρόνο, γιατί δεν βρίσκω το ροζ Def Leppard T-shit μου, η λακ μου με εγκαταλείπει στα μισά και τα skinny jeans μου ανεβαίνουν με δυσκολία (κραιπάλη του Πάσχα γαρ). Έτσι, ελαφρώς καθυστερημένος, στις 21:00 και κάτι μπαίνω στο Gagarin και ίσα που προλαβαίνω την έναρξη του support act, των Αθηναίων Lazy Man’s Load. Το venue είναι μισοάδειο –ή μισογεμάτο– και εύκολα εντοπίζω spot για χαλαρή, ανεμπόδιστη παρακολούθηση. Στη σκηνή, οι Lazy Man’s Load παίζουν πολύ ενεργητικά και καλά ζεσταμένοι, λες και έχουν ήδη πίσω τους το μισό set τους. Ελάχιστα γνωρίζω για αυτούς, αλλά έχω καταλάβει ότι υφολογικά δεν είναι perfect fit για τους H.E.A.T και το κοινό τους. Οπότε, αμέσως μου κάνει εντύπωση που ο κόσμος δεν είναι χαμένος σε πηγαδάκια και «παρασυναυλιακές» ασχολίες, αλλά παρακολουθεί με προσοχή την μπάντα. Υποθέτω, λοιπόν, πως κάτι κάνει καλά το συγκρότημα.\nΠράγματι, οι Lazy Man’s Load δείχνουν να περνάνε πολύ καλά, αποδίδουν τα τραγούδια του ντεμπούτου τους “All Hat No Cattle” με περίσσια όρεξη, έχουν διαυγή και γεμάτο ήχο, είναι καλοπροβαρισμένοι και μεταξύ τους έχουν διαρκή και πολύ καλή επαφή. Εν ολίγοις, τίποτα δεν δηλώνει ότι πρόκειται για μια αρκετά νέα μπάντα που τώρα κάνει τα πρώτα της βήματα. Το δυναμικό κράμα από heavy metal, stoner και southern rock που παίζουν προσφέρεται για παρτάρισμα και δείχνει φτιαγμένο για να ζει πρωτίστως πάνω στο σανίδι.\nΔεν μπορώ να μην αναφερθώ στον Roxx, τον frontman τους, που ερμηνεύει σαν να μην υπάρχει αύριο, φορώντας μια ωραιότατη μαύρη φούστα, είναι τρομερά κεφάτος και κρατά τα πιο πολλά μάτια του κοινού καρφωμένα στο stage. Αυτό, βεβαίως, δεν σημαίνει ότι τα υπόλοιπα μέλη, καθώς και η τραγουδίστρια που τους βοηθά κάνοντας δεύτερες φωνές, δεν συμπληρώνουν όμορφα τη σκηνική εικόνα. Ο χρόνος κυλά σαν νεράκι, και οι Lazy Man’s Load κλείνουν την εμφάνισή τους χαρίζοντάς μας τις πρώτες νότες του “A National Acrobat” των μπαμπάδων μας. Ο κόσμος τούς χειροκροτά θερμά, τα φώτα ανάβουν και από τα ηχεία του Gagarin ακούγονται glam μουσικάρες. Το Gagarin είναι πια γεμάτο. Χαμόγελα παντού.\nΛίγο μετά τις 22:20, ένας μπλε φωτισμός λούζει το banner με το logo των H.E.A.T. και ακούγεται ένα γαμάτο intro με το “One by One” των headliners σε disco εκδοχή. Το κοινό ξεσπά σε κραυγές και σφυρίγματα, τα χέρια όλων είναι στον αέρα και η ατμόσφαιρα μυρίζει μπαρούτι και γκλίτερ. Κανένας και καμία δεν φαίνεται να έχει επηρεαστεί από τη δυσοίωνη ανακοίνωση που είχε γίνει λίγο νωρίτερα, όταν μας μεταφέρθηκε ότι το συγκρότημα ζητά να μειώσουμε το κάπνισμα, καθώς ο Kenny αντιμετωπίζει ένα… προβληματάκι. Οπότε, όταν ο Kenny και ο Dave Dalone ανεβαίνουν στη σκηνή κυριολεκτικά χοροπηδώντας, ακολουθούμενοι και από τους υπόλοιπους H.E.A.T., από κάτω επικρατεί κάτι ανάμεσα σε σύστριγγλο και ξεμπούρδελο. Ωστόσο, little did we know…\nΟι Σουηδοί melodic rockers ξεκινούν με το ξεφαντωτικά anthemic “One by One”, αλλά σχεδόν από τα πρώτα δευτερόλεπτα γίνεται αντιληπτό ότι αυτό δεν θα πάει καθόλου καλά. Τι εννοώ; Μόλις μπαίνει ο Kenny στο πρώτο κουπλέ, ένα ξεγυρισμένο φάλτσο σκίζει σαν φαλτσέτα τον αέρα μέσα στον χώρο, και μεμιάς αντιλαμβάνομαι ότι το προβληματάκι είναι, στην πραγματικότητα, προβληματάρα! Στο πρώτο κενό μεταξύ τραγουδιών, ο Kenny είπε πως, δυστυχώς, το πρωί ξύπνησε με τον λαιμό του χάλια (Woke up with an animal in my throat, είπε). Long story short, η υπόλοιπη βραδιά τσούλησε ως εξής. Κάπου μέσα σε έναν εξαιρετικά μουντό και βαβουριάρικο ήχο, ακούσαμε ένα αρκετά καλό setlist, με κάποια από τα καλύτερα τραγούδια των H.E.A.T. (αν και –θα επιμείνω πεισματικά– ΔΕΝ νοείται να λείπει το “In and Out of Trouble”!), όλα τα μέλη, πλην του Kenny, απέδωσαν τίμια προς καλά, υπήρχε κέφι και κινητικότητα on stage, το τραγούδι ανέλαβαν κυρίως ο μπασίστας Jimmy Jay και ο πληκτράς Jona Tee, ενώ αρκετά συνέβαλε και το κοινό (ξέρετε τώρα… «Δικό σας!»).\nΑν είναι να γίνω πιο αναλυτικός, θα πω ότι, ήδη από τα τρία-τέσσερα πρώτα τραγούδια, καταλάβαμε όλες και όλοι πως θα βλέπαμε ένα live των H.E.A.T., αλλά δεν θα το ακούγαμε κιόλας. Παρότι ο Kenny έκανε ό,τι μπορούσε για να αναπληρώσει την απώλεια της φωνής του με κάθε είδους τερτίπια (ό,τι έχει καταφέρει να ξεπατικώσει από τον Bruce Dickinson των late ‘80s), αν έκλεινες τα μάτια σου, θα στοιχημάτιζες ότι ήσουν σε συναυλία χωρίς τραγουδιστή. Το μικρόφωνο ήταν πολύ χαμηλωμένο, και μόνο πριν από το λιγότερο απαιτητικό τραγουδιστικά “Redefined” ζήτησε ο Kenny να τον ανεβάσουν στη μίξη. Το κοινό δεν μπορούσε να αποδεχτεί αυτό που συνέβαινε και συνέχισε να στηρίζει την προσπάθεια των H.E.A.T. όσο μπορούσε. Όταν, όμως, παίχτηκε το “Come Clean”, στο οποίο ο Erik έχει τραγουδήσει σε δυσθεώρητα ύψη, έστρεψα το βλέμμα μου τριγύρω και είδα πολλές εμφανώς απογοητευμένες φάτσες. Πολύ κρίμα!\nΤο κάτι σαν drum solo και παιχνίδι με τον κόσμο που ακολούθησε, για να πάρουν μια ανάσα οι H.E.A.T., δεν ήταν κάτι που θα μπορούσε να βοηθήσει τον Kenny, που πλέον είχε χάσει πλήρως τη φωνή του. Ο drummer Don Crash μάς είπε πειραχτικά πως την προηγούμενη φορά ήμασταν καλύτερο και πιο φασαριόζικο κοινό. Θυμωμένος, σκέφτηκα “Well, guess what, Don. The joke’s on you”. Μετά το “Back to the Rhythm”, έγινε άλλο ένα break, με ένα σύντομο κιθαριστικό solo, αλλά η κατάσταση δεν σωζόταν. Βέβαια, πολύς κόσμος, όταν είδε και απόειδε και συμφιλιώθηκε κάπως με την ιδέα ότι δεν θα έπαιρνε αυτό που ήθελε, έκανε φιλότιμη προσπάθεια να διασκεδάσει με την τριπλέτα των crowd-pleasers “Cry”, “10,000 Miles” και “Living on the Run”. Έπειτα, ακούσαμε και το πρώτο δείγμα από το επερχόμενο, νέο album της μπάντας, το “Nationwide”, και η βραδιά έκλεισε με το “A Shot at Redemption” (τι ειρωνικός που αποδείχτηκε ο τίτλος αυτός εκείνο το βράδυ!).\nBreak – drum solo\nΜετά τις απαραίτητες χαιρετούρες, την ανανέωση του ραντεβού και την υπόσχεση του Kenny ότι την επόμενη φορά θα είναι καλύτερος, άναψαν τα φώτα, βγήκαν οι αναμνηστικές φωτογραφίες και το κοινό κινήθηκε προς την έξοδο. Τα αφτιά μου έπιαναν από δω κι από κει μερικά διόλου κολακευτικά ή κόσμια σχόλια, αλλά δεν θα τα αναπαραγάγω· δεν έχει και νόημα. Θα ήθελα μονάχα να πω ότι έφυγα από το Gagarin αρκετά στεναχωρημένος, τόσο για εμένα και την παρέα μου όσο και για το glam metal, AOR, melodic rock κοινό, που είναι ριγμένο στα συναυλιακά.\nΠώς να το κάνουμε, βρε παιδάκι μου; Για μια σωρεία λόγων, έχουμε την ατυχία να απολαμβάνουμε πολύ λίγες συναυλίες τέτοιου ήχου. Συνεπώς, δεν έχουμε και την πολυτέλεια να πηγαίνουν στράφι αυτές οι λίγες, οι μετρημένες στα δάχτυλα του ενός χεριού, που γίνονται. Θα μου πείτε «Και τι ήθελες; Να ακυρωθεί πάλι;» Σίγουρα όχι. Ή θα ρωτήσετε «Ο Kenny φταίει που αρρώστησε;» Ίσως ναι. Όταν ο ρόλος σου είναι να τραγουδάς, όταν έχεις πάνω από μισό μήνα μεταξύ των συναυλιών για να προετοιμαστείς και να συντηρήσεις τον εαυτό σου, όταν ξέρεις ότι εκατοντάδες άτομα θα σε τιμήσουν με την παρουσία και τον οβολό τους, τότε ναι, φταις και πρέπει να πάρεις την ευθύνη. Τέλος πάντων, προχωράμε. Better luck next time!


H δράση της Βέρμαχτ και οι έρευνές για τις αρχαιότητες στην κατεχόμενη Κρήτη – Παράξενα Περίεργα Μεταφυσικό\nΤο 2010 η αρχαιολόγος Γεωργία Φλούδα ταξίδεψε στην Αυστρία αναζητώντας ίχνη για τη δράση της Βέρμαχτ και τις έρευνές της για αρχαιότητες στην κατεχόμενη Κρήτη.\nΕκεί συνάντησε την Γκερλίντε Σέργκεντορφερ, χήρα αξιωματικού και αρχαιολόγου των κατοχικών δυνάμεων. Προσδοκούσε ότι θα έβρισκε το ανασκαφικό ημερολόγιο του άντρα της, αλλά εκείνη της παραχώρησε ένα σπάνιο φωτογραφικό άλμπουμ με 66 ασπρόμαυρες εικόνες. Με αυτές θα μπορούσε να ανασυνθέσει ένα κομμάτι μιας ταραγμένης εποχής.\nΌπως παρατηρεί η κ. Φλούδα, δεν μπορεί ακόμη να προσδιοριστεί με ακρίβεια ο αριθμός των αρχαιοτήτων που πήρε κρυφά από την Κρήτη με στρατιωτικό αεροπλάνο ο Ρίνγκελ. Πέρα από τα μικρότερα αντικείμενα που αφαίρεσε από το Στρωματογραφικό Μουσείο και την αποθήκη της Βίλας Αριάδνης στην Κνωσό, η μανία του επεκτάθηκε και σε πιο ογκώδη έργα. Μέρος της λείας του ήταν ένα ακέφαλο ελληνιστικό άγαλμα που πριονίστηκε στα δύο, κεφαλή ανδρικού αγάλματος, τμήμα λάρνακας με ανάγλυφες παραστάσεις, τμήμα λίθινης ταφικής πλάκας με παράσταση ανδρός και μινωικό λίθινο αγγείο από στεατίτη.\nΤον περασμένο Νοέμβριο με αφορμή τον επαναπατρισμό αντικειμένων που είχε υφαρπάξει ο Ρίνγκελ, η «Κ» είχε παρουσιάσει τις προσπάθειες που κατέβαλε ο τότε έφορος αρχαιοτήτων στην Κρήτη, Νικόλαος Πλάτων, για την επιστροφή των αρχαιοτήτων. Ένας λόγος που ίσως εξηγεί τη συστηματική αρπαγή αρχαιοτήτων από τον Αυστριακό στρατηγό μπορεί να ήταν και η ματαιοδοξία του. Όπως κατέγραψε και η κ. Φλούδα στην έρευνά της, το 1941 ο Ρίνγκελ είχε συναντηθεί με τον καθηγητή Αρχαιολογίας στο Πανεπιστήμιο του Γκρατς, Άρνολντ Σόμπερ. Αργότερα θα του δώριζε κλεμμένα αντικείμενα για τη δημιουργία «Κρητικής Συλλογής».\nΠέρα από τα φωτογραφικά ντοκουμέντα η αρχαιολόγος επισκέφτηκε το χωριό αναζητώντας μαρτυρίες. «Το σπίτι που είχε επιτάξει ο αρχαιολόγος βρίσκεται ακόμη εκεί, στη νότια άκρη του χωριού», λέει στην «Κ». Όπως αναφέρει στη σχετική μελέτη που δημοσίευσε σε βρετανικό επιστημονικό περιοδικό, σε μία από τις φωτογραφίες του άλμπουμ –πιθανότατα σε σκηνοθετημένες στιγμές– φαίνεται η οικογένεια του σπιτιού μαζί με τους στρατιώτες της Βέρμαχτ.\nΚατά την κ. Φλούδα, η ανασκαφή στο Απεσωκάρι μπορεί να έγινε και ως προκάλυμμα για άλλους σκοπούς. Στη νότια ακτογραμμή του νησιού οι Γερμανοί είχαν στήσει φυλάκια σε περίπτωση που αποβιβάζονταν Βρετανοί με σκοπό να βοηθήσουν την ελληνική αντίσταση. Ένα από αυτά τα φυλάκια γειτνίαζε με την ανασκαφή.\n7 Απριλίου 2018 pcuser\n← Χάθηκε η μεγάλη ευκαιρία ανάλυσης των οστών της Αμφίπολης Παράδοξα γεγονότα της Αρχαίας Ελλάδας που δεν αποδέχτηκε ποτέ η Ιστορία →


Χάνομαι γιατί ρεμβάζω… | Χειμωνιάτικη Λιακάδα\n← Στην ψυχή σου που ζητάει ομορφιά δώσε μια ώρα αρμονίας\nΟ πιο απωθητικός επαγγελματίας των ημερών →\nΑρχική » ΔΙΑΦΟΡΑ » Χάνομαι γιατί ρεμβάζω…\nΧάνομαι γιατί ρεμβάζω…\nPosted on 03/10/2013 by Λιακαδα ©\nΣκέφτομαι ότι σήμερα πρωί πρωί σκοτώθηκε το καλοκαίρι. Αλλά μετά από λίγο βγήκε πάλι ένας ήλιος ζεστός κι έγινε ο τόπος γύρω λαχταριστός και απαστράπτων. Το βορειαδάκι, βορειαδάκι βέβαια αλλά είναι προτιμότερο από τη μουντάδα και τη χειμωνιά της Β. Ευρώπης.\nΚαι καλά, τώρα το θυμήθηκες, που μεσημέριασε ; θα πείτε. Ε, βγήκα στη γωνίτσα μου στο μεσημβρινό μπαλκόνι να μαζέψω ήλιο μα με χτύπησε το αεράκι, κι ανέβασε τον πυρετό* … Με πήρε αγκαλιά και η μια σκέψη έφερε την άλλη… Τυλιγμένη με το λεπτό μάλλινο ζακετάκι μου, πίνω καφέ και …χάνομαι γιατί ρεμβάζω. Στα ρουθούνια με πέρνει η μυρωδιά από τη νοτισμένη γη -ο κήπος ακόμα μούσκεμα. Δεν θα στεγνώσει ποτέ νομίζω. Τελικά νομίζω πως με τρελλαίνει η μυρωδιά της βροχής. Το ίδιο και άρωμα του φρέσκου καφέ το πρωί. Απολαμβάνω τα καλογραμμένα κείμενα. . τις ταινίες και τα βιβλία με καλό τέλος,\nτα θερινά σινεμά, το λευκό κρασί τα καλοκαίρια και το κόκκινο κρασί τους χειμώνες (πιότερο όμως τις κουβέντες που τα συνοδεύουν) αγαπώ τη θάλασσα το σούρουπο. Τις παραστάσεις στα ανοιχτά θέατρα.\nΣυμπαθώ ιδιαίτερα τους ευγενικούς ανθρώπους αλλά και τους παρατηρητικούς επίσης! Δίνω την ψυχή μου για τις συναυλίες τις νύχτες του Καλοκαιριού με φεγγαράδα και τους παθιασμένους με την τέχνη τους. Αγαπω τους στίχους της Νικολακοπούλου, τα live albums και τις διασκευές. Τρελαίνομαι για σοκολάτες.Τώρα που έβαλε ψυχρούλα μ αρέσουν οι πυζαμουλες μου στον ύπνο. Λατρεύω τελικά τον ήχο της καφετιέρας, το πρωί… και τη παλαιά κόκκινη εμαγιέ μου κούπα.\nΑυτή την εποχή πραγματικά απολαμβάνω τα μακρινά ταξίδια με αυτοκίνητο. Μου αρέσουν τα νησια μας . Νοσταλγώ τους rock n’roll χορούς μέχρι τελικής πτώσης.\nΠροτιμώ τις ασπρόμαυρες φωτογραφίες.\nΜου αρέσει να τριγυρίζω στα μεγάλα βιβλιοπωλεία και να χάνομαι στις βιβλιοθήκες.\nΛατρεύω τα: πλατιά χαμόγελα και τις αγκαλιές, την ηλιοθεραπεία, τα πάρκα στις μεγάλες πόλεις, τις τηγανητές πατάτες και τα κρουασάν,\nτη μαρμελάδα και τα παγωτά με γεύση φρούτων την τεκίλα και τα σκουφιά και τα γάντια..\nκαι τα παλαιά παπλωματάκια\nΑγαπώ πολύ τον παλιό ελληνικό κινηματογράφο και το γαλλικό σινεμά. Επίσης τις αφίσες από ταινίες, τις αίθουσες ζωγραφικής στα μουσεία και τις μεγάλες βόλτες με τα πόδια ή το ποδήλατο. Τα καλοκαιρινά βράδια σε αυλές και μπαλκόνια. Τις δραματικές σειρές. Τις ταινίες της Meryl Streept. Τις συζητήσεις επί παντός επιστητού, τις συνωμοτικές ματιές,τη μπιρίμπα, το scrabble, το ραδιόφωνο, τα δέματα του Amazon, τα campers μου, τη Νέα Υορκη το χειμώνα και τo Παρίσι, κάθε εποχή του κάθε χρόνου.\nΤους καύσωνες,το φως της τηλεόρασης που αναβοσβήνει οταν με αποπέρνει ο υπνος στον καναπέ,τις ουρές στις δημόσιες υπηρεσίες και τη γραφειοκρατία. Τους φακούς επαφής, τα ταξίδια με το πλοίο ,τους αγενείς ανθρώπους, τους αδιάκριτους ανθρώπους και τους δήθεν. Τις κωμικές σειρές με τα γελάκια σε κονσέρβα σε backround,τα διλήμματα, τα αναψυκτικά και τα μέρη που έχουν υπερβολικά δυνατά τη μουσική. Σιχαινομαι τους πολύξερους ανθρώπους και τους «κολλημένους». Μισώ τα μέσα μαζικής μεταφοράς.Δενα γαπώ καθόλο τον ιαπωνικό σινεμά, και την παραδοσιακή μας μουσική. Τα ανορθόγραφα σημειώματα. Τις ταινίες και τα βιβλία φαντασίας. Τη μιζέρια, την αδικαιολόγητη μελαγχολία, τους άδειους τοίχους… τις πιπεριές και το πακετάρισμα των αποσκευών, και τις μετακομίσεις επίσης. Βαριέμαι την οδήγηση, τα πολλά λόγια που λένε λίγα και τις αίθουσες γλυπτικής στα μουσεία. . Τις μικρές πόλεις. Την παραίτηση. Την επιτήδευση. Τα πολυδιαφημισμένα τίποτα. Τις συμβουλές, τη σιωπή και το σκοτάδι.\nΕχει αρχίσει όμως και μου αρέσει το Φθινόπωρο, τα κίτρινα φύλλα , οι χειροτεχνίες\nκαι τα κεντήματα- που τα τελευταία χρόνια είχα παραμελήσει.\nΘα πει πιθανά κάποιος και τις μας νοιάζουν όλα αυτά;;; ε να σας πω δικό μου είναι το ιστολόγιο ότι θέλω γράφω… Καμμιά φορά απολαμβάνω και το να μονολογώ .. Τα λέω στον εαυτό μου, στο alter ego μου έτσι για να του τα.. υπενθυμίσω ή για να τα εμπαιδώσουμε ή και να τσεκάρω τι έχει αλλάξει στα γούστα μου , με το πέρασμα του χρόνου.\n*Τελικα μ αρεσει ο πυρετος. Λεω να τον κρατησω .. είναι ζεστούλικα έτσι …\nThis entry was posted in ΔΙΑΦΟΡΑ,ΚΑΘΗΜΕΡΙΝΑ. Bookmark the permalink.


Bazinga: Οι 10 πιο απομονωμένοι προορισμοί στη Γη\nΤα κινητά άχρηστα. Ο πολιτισμός χιλιάδες μίλια μακριά. Τα τελευταία ερημικά “καταφύγια” του 21ου αιώνα περιμένουν τους λίγους και τολμηρούς. Εσένα…\nΑν σας… ψάχνουν, δύσκολα θα σας εντοπίσουν.\nΈνας βράχος στη μέση του πουθενά! Τα νησιά Πίτκερν βρίσκονται στα βάθη του Ειρηνικού, πάνω από 1300 μίλια νοτιοανατολικά της Αϊτής και 4000 μίλια μακριά από τον Παναμά.\nΑναρτήθηκε από Espíritu libre στις 3:04 μ.μ.


Κώστας Μαλιάτσης νέα ημερομηνία για την Πάτρα - Patratora\nΚώστας Μαλιάτσης νέα ημερομηνία για την Πάτρα\nΘα θέλαμε να σας ανακοινώσουμε, ότι λόγω σοβαρών τεχνικών προβλημάτων η αυριανή παράσταση του Κώστα Μαλιάτση στο Θέατρο Πάνθεον, μεταφέρεται για την Παρασκευή 7 Ιουνίου στην ίδια ώρα και μέρος.\nΌσοι έχουν αγοράσει εισιτήρια ήδη, ισχύουν κανονικά για εκείνη την ημέρα, όσοι επίσης θέλουν να τα επιστρέψουν μπορούν να το κάνουν από το ταμείο του Πάνθεον που τα προμηθευτηκαν.\nΗ προπώληση για όσους ενδιαφέρονται συνεχίζεται κανονικά για τη νέα ημερομηνία.\nΈΝΑ ΓΙΑ ΤΑ –ΑΝΤΑ STAND UP COMEDY SHOW!\nΗ πρώτη solo performance του Κώστα Μαλιάτση είναι γεγονός και έρχεται στη πόλη σου την Πάτρα για μία μοναδική παράσταση!\nSpecial Guest: Σπήλιος Φλώρος\nΗ είσοδος του άντρα στα πρώτα –άντα είναι σημείο – σταθμός στη ζωή του και πολλές φορές αφετηρία για όλα εκείνα τα πράγματα που δεν έκανε μέχρι τότε.\nΣχετικά θέματα:ΚΩΣΤΑΣ ΜΑΛΙΑΤΣΗΣΠΑΤΡΑ


21/09/2019 - Gpop.gr\nΗ Γωγώ Μπρέμπου αποκαλύπτει τον λόγο που απέχει από την τηλεόραση\nΚείμενο: Gpop team 21/09/2019 0\nΣε μία από τις σπάνιες συνεντεύξεις της, η Γωγώ Μπρέμπου αποκαλύπτει στο περιοδικό “MYtv” γιατί απέχει από την τηλεόραση… Στην τηλεόραση έχουμε πολλά χρόνια να σας δούμε. Σας έχει λείψει; Η αλήθεια είναι ότι μου έχει λείψει γιατί μου άρεσε. Οι δουλειές που είχα κάνει στην τηλεόραση ήταν πάρα πολύ ωραίες, από όλους τους συντελεστές, και είναι ωραίο να υπάρχει ένα ωραίο πλαίσιο για να λειτουργεί ο ηθοποιός. Η τηλεόραση\nΗ Ελένη Ουζουνίδου σε που παραχώρησε συνέντευξη στο περιοδικό «MYtv», μεταξύ άλλων αναφέρθηκε για πρώτη φορά στον γάμο της, που έγινε το καλοκαίρι… Διαπιστώνω ότι το πρόγραμμα σου είναι λιγότερο φορτωμένο σε σχέση με τα προηγούμενα χρόνια. Έπαιξε ρόλο το γεγονός ότι, το καλοκαίρι, παντρεύτηκες τον αγαπημένο σου ή ήταν μία εσωτερική σου ανάγκη; Με τον σύζυγό μου, όπως ζούσαμε όλα αυτά τα χρόνια, έτσι ζούμε και τώρα. Δεν έχει\nΆλκηστις Αλεξάκη: “Και ξαφνικά σε βγάζουν ομοφυλόφιλη”\nΤην Άλκηστις Αλεξάκη την γνωρίσαμε μέσα από την συμμετοχή της στο MasterChef 3 και κέντρισε τις εντυπώσεις με την εκρηκτική προσωπικότητά της. Η ίδια βρέθηκε καλεσμένη στην εκπομπή της Αννίτας Πάνια «Αννίτα Κοίτα» και αναφέρθηκε στα σχόλια που την στεναχώρησαν, όταν βγήκε από το παιχνίδι. «Βγαίνοντας από το MasterChef, το 80% των σχολίων ήταν πολύ θετικά. Βλέποντας τα αρνητικά σχόλια, λες γιατί να υπάρχει τόση κακία στον κόσμο. Για την\nΟ Σωτήρης Καλυβάτσης παραχώρησε συνέντευξη στο περιοδικό «MYtv», και μεταξύ άλλων μίλησε για τα σημεία που μοιάζει με τον χαρακτήρα που υποδύεται στην σειρά «Αν ήμουν Πλούσιος». Εσείς στη σειρά υποδύεστε τον Σωτήρη. Τι χαρακτήρας είναι; Θα έλεγα ότι είναι ένας κοντινός σε μένα χαρακτήρας. Ο Σωτήρης είναι ένας άνθρωπος που βλέπει κυρίως την θετική πλευρά των πραγμάτων. Παίρνει το λαχείο, όχι για να γίνει πλούσιος αλλά για να γλυτώσει,\nΙσχυρός σεισμός μεγέθους 5,8 βαθμών της κλίμακας Ρίχτερ, σύμφωνα με το Γεωδυναμικό Ινστιτούτο, ταρακούνησε την Αλβανία. Η σεισμική δόνηση σημειώθηκε στις 17:04 και είχε επίκεντρο θαλάσσια περιοχή της Αλβανίας, σε απόσταση 181 χιλιόμετρα βορειοδυτικά της Φλώρινας. Το εστιακό του βάθος ήταν στα 10 χιλιόμετρα. Λίγα λεπτά αργότερα, στις 17:15, σημειώθηκε και νέα σεισμική δόνηση μεγέθους 5 Ρίχτερ. Πηγή: ant1news.gr\nΜε απεργιακές κινητοποιήσεις και στάσεις εργασίας συμμετέχουν οι εργαζόμενοι στα συγκοινωνίες στην 24ωρη απεργία της ερχόμενης Τρίτης, που προκήρυξαν η ΑΔΕΔΥ και Εργατικά Κέντρα Αθήνας -Πειραιά, αντιδρώντας στο αναπτυξιακό πολυνομοσχέδιο της κυβέρνησης. Πιο συγκεκριμένα , την ερχόμενη Τρίτη, ακινητοποιημένα θα είναι τα τρόλει, τα λεωφορεία και οι συρμοί στο δίκτυο της γραμμής 1 Μετρό ( πρώην ΗΣΑΠ), λόγω της 24ωρης απεργίας που αποφάσισαν η Ένωση Εργαζομένων ΗΛΠΑΠ, το Συνδικάτο Εργαζομένων\nΣτην πρεμιέρα της εκπομπής «Καλύτερα δε γίνεται», μίλησε ο Δημήτρης Πιατάς. Ο Κώστας Τσουρός που συνεχίζει την ενότητα των συνεντεύξεων – εξομολογήσεων συνάντησε τον ηθοποιό, ο οποίος έκανε μια αποκάλυψη που δεν περιμέναμε! «Η επωνυμία κάνει κακό σε όλα τα παιδιά» δήλωσε ο Δημήτρης Πιατάς, σχετικά με την απόφαση της κόρης του να ακολουθήσει τα χνάρια του, ενώ όταν ρωτήθηκε αν ήταν μέλος επιτροπής κάποιου θεάτρου θα την περνούσε ή θα την\nΗ Ειρήνη Καραγιώργη που πρωταγωνιστεί στο ερωτικό – πολιτικό θρίλερ του ΣΚΑΪ «8 λέξεις», μίλησε στην Τατιάνα Στεφανίδου και στην κάμερα της εκπομπής «Μαζί σου το Σαββατοκύριακο» την ιστορία της ζωής της. Συγκεκριμένα, η ηθοποιός αποκάλυψε ότι στα 16 της χρόνια έμεινε έγκυος στο πρώτο της παιδί, έχοντας στο πλευρό της όλη την οικογένεια της. «Από την οικογένεια μου είχα μεγάλη στήριξη. Αρχικά, είχε πάει η μαμά μου στο σχολείο\nΕλεονώρα Μελέτη: «Με φέρνει πιο κοντά στον ίδιο μου τον εαυτό»\nΤα τελευταία δύο χρόνια η Ελεονώρα Μελέτη ανήκει στο δυναμικό του ALPHA παρουσιάζοντας την εκπομπή «Μεσάνυχτα». Δύο ημέρες πριν την έναρξη των γυρισμάτων της εκπομπής, η παρουσιάστρια δημοσίευσε στο Instagram μία φωτογραφία από τα παρασκήνια του τρέιλερ και θέλησε να μοιραστεί τις πρώτες της σκέψεις: «Backstage από το παραμυθένιο τρέιλερ για τα «Μεσάνυχτα». Που φέτος θα είναι «Μεσάνυχτα» αλλά λίγο νωρίτερα… είμαι ενθουσιασμένη που τη Δευτέρα ξεκινάμε γυρίσματα. Μια εκπομπή\nΗ Βάσω Λασκαράκη απαντά στο ενδεχόμενο να γίνει για δεύτερη φορά μαμά!\nΗ Ναταλία Γερμανού στην πρεμιέρα της εκπομπής «Καλύτερα δε γίνεται», είχαν πρώτη καλεσμένη την Βάσω Λασκαράκη, η οποία μίλησε για την νέα δραματική σειρά του ALPHA «Έρωτας μετά…», τον μυστικό της γάμο με τον Λευτέρη Σουλτάτο, ενώ απάντησε στο ενδεχόμενο να γίνει για δεύτερη φορά μαμά! Συγκεκριμένα, από την αρχή της εκπομπής, η Ναταλία ζήτησε από τους τηλεθεατές να γράψουν στο Twitter ό,τι θέλουν να ρωτήσουν την προσκεκλημένη τους και εκείνη να απαντήσει.


Signet Square, Κόβεντρι • Φοιτητική Στέγαση • Αξιολογήσεις • Student.com\nΑρχική σελίδα / Ηνωμένο Βασίλειο / Κόβεντρι - Φοιτητικές Εστίες / Signet Square\nΔιάλεξε να ζήσεις στο Signet Square, ένα άνετο σύνολο διαμερισμάτων ανάμεσα σε ενδιαφέροντα μουσεία, όμορφες περιοχές για ψώνια και ήρεμους χώρους πρασίνου\nSt Michael's Street,, Κόβεντρι, CV2 4NY\nΜε τόσα πολλά να εξερευνήσεις δυο βήματα από το σπίτι σου και δεν θα βαριέσαι ποτέ τα Σαββατοκύριακα. Μάθε περισσότερα για την πλούσια κουλτούρα της πόλης στο The Coventry Music Museum, που εξυμνεί τους τοπικούς μουσικούς θρύλους από την εποχή των Ρωμαίων έως και σήμερα. Κάνε έναν αργό περίπατο στο ιστορικό Gosford Green στον δρόμο σου για το ανεξάρτητο εμπορικό κέντρο FarGo Village. Εξερεύνησε vintage μπουτίκ, δημοφιλή καφέ και στούντιο καλλιτεχνών, πριν απολαύσεις μια μπύρα στο Twisted Barrel Ale Brewery & Tap House. Αργότερα, πάρε εισιτήρια για να δεις την αγαπημένη σου μπάντα λάιβ στον τοπικό μουσικό χώρο The Empire.\nΔιάλεξε ένα διαμέρισμα ενός ή δύο υπνοδωματίων στο Signet Square και απόλαυσε τον προσωπικό σου χώρο στο ολόδικό σου δωμάτιο. Τις καθημερινές, μείνε όσο περισσότερο μπορείς στο κρεβάτι σου, και έπειτα διάλεξε κάτι να φορέσεις από την ντουλάπα σου μπροστά στον ολόσωμο καθρέφτη σου. Χρησιμοποίησε τη φρυγανιέρα και τον βραστήρα του διαμερίσματος για ένα γρήγορο πρωινό πριν το μάθημά σου, και έπειτα περπάτησε πέντε λεπτά έως την κοντινότερη στάση λεωφορείων. Θα είσαι 12 λεπτά με το λεωφορείο μακριά από το Coventry University, και 40 λεπτά από το University of Warwick.\nΘα βρίσκεσαι επίσης 15 λεπτά από το κέντρο της πόλης, με τα υπόλοιπα αξιοθέατα του Κόβεντρι στα πόδια σου. Θαύμασε το τωρινό γρηγορότερο όχημα ξηράς στον κόσμο στο Coventry Transport Museum, ή απόλαυσε μια βραδιά πολιτισμού στο Belgrade Theatre. Ανάμεσα στις περιπέτειές σου, γύρισε πίσω στο επιπλωμένο διαμέρισμά σου. Ανέβασε λίγο τη θέρμανση τις χειμωνιάτικες μέρες, και έπειτα χαλάρωσε μπροστά στην τηλεόραση στο καθιστικό. Αν έχεις να κάνεις εργασίες, συνδέσου στο Wi-Fi στο γραφείο του δωματίου σου.\nΌταν θες να γυμναστείς, κανόνισε να συναντήσεις τους φίλους σου για λίγο ποδοσφαιράκι στο Primrose Hill Park, ή περπάτησε έξι λεπτά πιο πάνω στον ίδιο δρόμο έως το Elite Gym. Κάνε μια μικρή παρέκκλιση έως το σουπερμάρκετ στον δρόμο για το σπίτι, και έπειτα κάνε ένα ζεστό αφρόλουτρο πριν καλέσεις τους φίλους σου για βραδινό. Μαγείρεψε κάτι νόστιμο στην κουζίνα, άφησε τους φίλους σου να μπουν από την ενδοεπικοινωνία, και έπειτα καθίστε μαζί στην τραπεζαρία. Όταν δεν έχεις όρεξη να μαγειρέψεις, πάρε ντελίβερι fish and chips από το αγαπημένο της γειτονιάς Coopers Fish Bar.\nSignet Square - διάλεξε το δωμάτιό σου\n2 Bed ApartmentΜπάνιο κοινής χρήσηςΔιπλό Κρεβάτι (περ. 135cm*190cm)Περισσότερες λεπτομέρειες


Εξώστης free press - Jamjar\nΔύο νέα κορίτσια, η Βέρα και η Εύα, κατάφεραν να συνδυάσουν γνώσεις, δημιουργικότητα, ιδέες μέσα σε ένα shop in a shop. ''Πιστεύουμε στη διαφορετικότητα, στη μοναδικότητα, στα ξεχωριστά ταλέντα και στην ατέρμονη χαρά που μπορεί να αντλήσει κάποιος από την προσωπική έκφραση και τη δημιουργία, από την εκτίμηση και την αγάπη για αυτό που έιναι.''Το jamjar είναι μια απλή και εύχρηστη ηλεκτρονική πλατφόρμα αλλά κυρίως κάτι λαχταριστό που όλοι, και με κάθε τρόπο, θέλουμε να αποκτήσουμε.\nTo όνομα παραπέμπει σε νόστιμες, γλυκές, τρυφερές στιγμές. Πώς το εμπνευστήκατε, τι θέλατε να θυμίζει;\nΨάχναμε μία ονομασία που να μας ιντριγκάρει για καιρό. Το jamjar το ερωτευτήκαμε από την πρώτη στιγμή. Ως άκουσμα έχει μια ιδιαίτερη δυναμική, παραπέμπει σε κάτι γλυκό, το οποίο ως έννοια είναι πάντα συνυφασμένο με ευχάριστες, αγαπημένες στιγμές. Επίσης, πιστεύουμε πως δηλώνει με παιχνιδιάρικο τρόπο την αποστολή της πλατφόρμας, που δεν είναι άλλη από το να συγκεντρώσει χειροποίητες δημιουργίες πραγματικά λαχταριστές: μοναδικές, ιδιαίτερες, πρωτότυπες, αισθητικά και ποιοτικά προσεγμένες, που τραβούν την προσοχή, που κολλάνε στο μυαλό και τις οποίες οι επισκέπτες μας λαχταρούν να αποκτήσουν, με το ίδιο πάθος που ως παιδιά λαχταρούσαν να φτάσουν το βαζάκι με τη μαρμελάδα πάνω στο ράφι της μαμάς.\nΈνα site που προωθεί προϊόντα. Σας επιλέγουν οι δημιουργοί/ παραγωγοί ή τους επιλέγετε;\nΚαι τα δύο. Βασικός μας στόχος είναι οι επισκέπτες μας να έχουν στο μυαλό τους το jamjar ως μια online αγορά, στην οποία θα βρίσκουν πάντα τα πιο ιδιαίτερα, τα πιο stylish, τα πιο “ψαγμένα” χειροποίητα. Συνεπώς, η ομάδα μας αναζητά συνεχώς δημιουργούς και σχεδιαστές που ξεχωρίζουν και, παράλληλα, αξιολογεί αιτήσεις δημιουργών προσηλωμένη πάντα σε αυτό το στόχο.\nΔυο νέα κορίτσια γιατί νιώθουν την ανάγκη να ασχοληθούν με κάτι τέτοιο; Πιστεύουν ότι χαραμίζονται πρωτοπόροι δημιουργοί και προϊόντα περνούν στην αφάνεια λόγω έλλειψης προωθητικής ενέργειας;\nΗ έννοια του χειροποίητου είναι άρρηκτα συνδεδεμένη με την έννοια της μοναδικότητας. Αντικείμενα ιδιαίτερα, ξεχωριστά που δεν παράγονται μαζικά. Είναι φτιαγμένα από τα χέρια ανεξάρτητων δημιουργών. Μοναδικά αντικείμενα από μοναδικούς ανθρώπους. Θεωρούμε και διαπιστώνουμε μέρα με την ημέρα, ότι υπάρχουν πολλοί τέτοιοι άνθρωποι, με μεγάλο ταλέντο, οι οποίοι δεν είχαν όντως μέχρι στιγμής τη δυνατότητα να προωθήσουν τη δουλειά τους.\nΠιστεύουμε δε, ότι υπάρχει ένα πολύ μεγάλο και διαρκώς αυξανόμενο κοινό που πλέον αναζητά αυτά τα μοναδικά προϊόντα τα οποία κάνουν αίσθηση και πωλούνται σε λογικές τιμές. Ειδικά στο ελληνικό Web, αυτός ο κόσμος δεν είχε μέχρι στιγμής την ευκαιρία να βρει τα καλύτερα και πιο ξεχωριστά χειροποίητα αντικείμενα, όλα συγκεντρωμένα σε μία online αγορά.\nΤα τελευταία χρόνια έχουν γίνει προσπάθειες για start- up επιχειρήσεις, πρωτότυπες ιδέες, οτιδήποτε θα ξεχώριζε και θα έδινε ώθηση να κινηθεί η παραγωγικότητα. Είστε κομμάτι μια τέτοιας προσπάθειας;\nΗ ιδέα για τη δημιουργία μίας επιχείρησης και ενός επιχειρηματικού μοντέλου σαν και αυτό του jamjar ξεκίνησε πριν από περίπου ένα χρόνο, όταν οι ίδιες ως γυναίκες και κατεξοχήν καταναλωτικά όντα, αναζητήσαμε μία τέτοια ελληνική πλατφόρμα για να κάνουμε τις αγορές μας.\nΜε αφορμή αυτό και έμπνευση δημιουργούς του περιβάλλοντός μας, που πάσχιζαν με κάθε διαθέσιμο τρόπο να προωθήσουν τα έργα τους, διαπιστώσαμε ότι δεν υπήρχε κάποια ελληνική πλατφόρμα, η οποία να μπορεί πραγματικά να λειτουργήσει, ώστε να δώσει ώθηση στους ίδιους και στις πωλήσεις τους και ταυτόχρονα να διασφαλίσει τη νομιμότητά τους, αναλαμβάνοντας τη διαχείριση των διαδικασιών πώλησης και προβάλλοντας παράλληλα τις δημιουργίες τους σε ευρύτερη κλίμακα.\nΕίμαστε και οι δύο άνθρωποι αισιόδοξοι- κάποιοι λένε και παράτολμοι- που ξεκινήσαμε αυτήν την προσπάθεια εν μέσω κρίσης. Πιστεύουμε ότι, ειδικά τώρα, είναι η χρονική στιγμή που πρέπει να αποβάλουμε τη μοιρολατρία και να δράσουμε. Πάνω από όλα, είμαστε χαρούμενες που «συμπαρασύρουμε» και μία κατεξοχήν παραγωγική ομάδα ανθρώπων, αυτή των δημιουργών.\n“Προϊόντα φτιαγμένα από Έλληνες.” Είναι έντονη η στροφή στα ελληνικά προϊόντα, στο να στηρίξουμε τον ελληνικό χαρακτήρα. Εσείς, όμως, περιορίζεστε σ’ αυτά; Η πρωτοτυπία δεν έχει καταγωγή.\nΩς λαός, είμαστε ευφάνταστος, δημιουργικός και ιδιαίτερα ταλαντούχος. Εκτιμούμε πως η πλειοψηφία των jamjaroδημιουργών πιθανότατα να είναι Έλληνες, όμως κάθε δημιουργός που ζει στην Ελλάδα είναι ευπρόσδεκτος. Η πρωτοτυπία, όντως, δεν έχει καταγωγή!\nΕξηγήστε μας τη διαδικασία που μπορεί να ακολουθήσει ο καταναλωτής και ο δημιουργός.\nΗ διαδικασία είναι εύκολη και γρήγορη: Ο επισκέπτης του jamjar το μόνο που έχει να κάνει είναι να απολαύσει την ηλεκτρονική του βόλτα στα jamjarοκαταστήματα. Μόλις καταλήξει στο αντικείμενο που “λιγουρεύεται”, δεν έχει παρά να το βάλει στο καλάθι του και να διαλέξει έναν από τους διαθέσιμους τρόπους πληρωμής (κατάθεση, αντικαταβολή, πιστωτική/χρεωστική/ prepaid κάρτα ή PayPal). Το jamjar συνεργάζεται με την Τράπεζα Πειραιώς. Έτσι, όλες οι συναλλαγές με χρήση καρτών πραγματοποιούνται στο ασφαλές περιβάλλον της winbank.\nΟ ανεξάρτητος δημιουργός (ιδιώτης ή με επιχείρηση) που θα ήθελε να ανοίξει κατάστημα και να πουλήσει τις δημιουργίες του, μπορεί να μας στείλει email με δείγμα της δουλειάς του στο jamjar@jamjar.gr ή να κάνει αίτηση συμπληρώνοντας στην αντίστοιχη φόρμα του jamjar, τη σελίδα του σε κάποιο από τα κοινωνικά δίκτυα, είτε φωτογραφικό υλικό από τα έργα του. Η ομάδα φροντίζει να απαντά σε κάθε αίτηση, εάν είναι δυνατόν σε λιγότερο από 2 ημέρες. Αφού λάβει έγκριση ηλεκτρονικά, στη συνέχεια μεταφέρεται στην πλατφόρμα, όπου και μπορεί να ανοίξει το δικό του κατάστημα ακολουθώντας 5 απλά βήματα.\nΤο μήνυμα του jamjar?\nΤο jamjar το ονειρευόμαστε σαν κάτι πολύ παραπάνω από μία ηλεκτρονική αγορά. Για εμάς το jamjar είναι πάνω από όλα μία φιλοσοφία, ένα ιδανικό. Έχει ψυχή και μας παρασύρει όλους σε ένα πιο χαρούμενο και δυναμικό κόσμο. Φτιάχτηκε για όλους όσοι εκφράζονται και δημιουργούν, ψάχνονται, νιώθουν καλά με τον εαυτό τους, έχουν άποψη και θέλουν να ξεχωρίζουν.\nΕμείς είμαστε εδώ, γιατί πιστεύουμε στη διαφορετικότητα, στη μοναδικότητα, στα ξεχωριστά ταλέντα και στην ατέρμονη χαρά που μπορεί να αντλήσει κάποιος από την προσωπική έκφραση και τη δημιουργία, από την εκτίμηση και την αγάπη γι' αυτό που είναι.\nΕίμαστε εδώ, γιατί θέλουμε πάνω από όλα να είμαστε ο εαυτός μας, να κάνουμε αυτό που αγαπάμε και να περνάμε καλά!\n- site url: www.jamjar.gr\n- facebook page: https://www.facebook.com/jamjar.gr\n- εμείς: Εύα Επιτροπάκη – Βέρα Παπαγγελοπούλου


19+1 Eρωτήσεις Στον Ματθαίο Γιωσαφάτ Για Τις Δύσκολες Μαμάδες - Thrive Global Greece\nCredit: Ρούλα Μονιάκη\nΔεν θα την αναγνωρίσεις εύκολα. Τη δύσκολη μαμά. Ακόμα κι αν ήταν ή είναι η μαμά σου. Ή ακόμα κι αν είσαι εσύ αυτή. Έχεις περάσει πολλά χρόνια - μην το ξεχνάς - βλέποντάς την υπό το πρίσμα της εξιδανίκευσης. Κι εξάλλου πώς να υποψιαστείς ότι όντως ήταν δύσκολη; Σάμπως είχες κι άλλη μαμά για να συγκρίνεις;\nΔύσκολη μητέρα είναι εκείνη που δεν ξέρει να αγαπά το παιδί της με τον σωστό τρόπο. Μπορεί να είναι ένας δύσκολος χαρακτήρας που δεν ξέρει πώς να σχετίζεται με τους άλλους. Αναλαμβάνει, όμως, ξαφνικά ένα σοβαρό έργο: αυτό της ανατροφής του παιδιού της. Αν, όμως, η μάνα - για κάποιους λόγους - δεν είναι ασφαλής με τον εαυτό της, είτε λόγω της προσωπικότητάς της, είτε λόγω του κοινωνικού πλαισίου, είτε γιατί η ίδια είχε προβλήματα με τη μάνα της, μπορεί να μην είναι μια αρκετά καλή μητέρα. Ή να είναι αυτό που λέμε δύσκολη μητέρα.\nΠροϋπόθεση για μια μητέρα, για να μπορέσει να αγαπήσει το παιδί της, είναι να έχει βιώσει μια σχέση σχετικής αγάπης με τη δική της μητέρα. Αλλιώς είναι μια terra incognita - μια άγνωστη γη - για εκείνη. Η μάνα τότε ως μάνα γίνεται θύμα της δικής της μάνας. Πιθανόν όμως και η τελευταία να είχε άγνοια για το πώς να την αγαπήσει. Αν, όμως, δε με αγάπησε η μάνα μου, τότε δεν ξέρω πώς να αγαπήσω. Ούτε έναν άντρα ούτε το παιδί μου.\nΝαι η νάρκισσος μαμά είναι δύσκολη μαμά. Κι όχι μόνο επειδή κυρίως είναι επικεντρωμένη στον εαυτό της. Επιπλέον, ζητά να ικανοποιήσει τις δικές της προσδοκίες, απαιτώντας από το παιδί βαθμούς, μετάλλια, υψηλές επιδόσεις, επιτυχημένη πορεία όπως εκείνη την ορίζει, επειδή το βλέπει ως προέκταση του εαυτού της. Ή προβάλλει στο παιδί της τις δικές της επιθυμίες που δεν εκπλήρωσε και καλλιεργεί μέσω του παιδιού της τα όνειρά της. Ήθελε εκείνη να γίνει σαν κορίτσι μπαλαρίνα και στέλνει το κοντόχοντρο κοριτσάκι της στο μπαλέτο. Ξέρεις ότι πουθενά, σε καμία χώρα στον κόσμο δεν έχει τόσες πολλές σχολές μπαλέτου όσες στην Ελλάδα; Κι εμένα, στην οικογένεια χειρουργό με ήθελαν κι όχι ψυχίατρο...\nΦυσικά, μπορεί και η ίδια η μητέρα να ζηλεύει το παιδί της - συνήθως την κόρη της - ιδιαίτερα αν δεν έχει αποκτήσει γιο. Η κόρη εκπροσωπεί τα νιάτα, εκείνη που πέτυχε ή μπορεί να πετύχει αυτά που δεν πέτυχε η ίδια. Έτσι κι αλλιώς, όμως, η παλιά γενιά φθονεί την καινούργια. Ένας από τους λόγους που έστελναν επί αιώνες τη νέα γενιά στους πολέμους. Για να σκοτωθεί.\nΟ Ματθαίος Γιωσαφάτ είναι νευρολόγος –ψυχίατρος- παιδοψυχίατρος, με εκπαίδευση στην ψυχαναλυτική θεραπεία, στην ομαδική ανάλυση και στην Οικογενειακή Θεραπεία. Έχει διδάξει στο Κέντρο Towistock και στο Πανεπιστήμιο του Λονδίνου ως Επίκουρος Καθηγητής. Με την επιστροφή του στην Ελλάδα εξελέγη διευθυντής του Παιδοψυχιατρικού Νοσοκομείου Αττικής. Ίδρυσε με άλλους την Ελληνική Εταιρεία Ψυχαναλυτικής Ψυχοθεραπείας που εκπαιδεύει στην Ατομική Ψυχαναλυτική Θεραπεία και την Ελληνική Εταιρεία Ομαδικής Ανάλυσης και Οικογενειακής Θεραπείας της οποίας είναι πρόεδρος και διευθυντής του Εκπαιδευτικού Ινστιτούτου. Είναι τακτικό μέλος πολλών διεθνών επιστημονικών Εταιρειών και έχει μετάσχει στη συγγραφή πολλών επιστημονικών βιβλίων και πολυάριθμων άρθρων. Έχει κληθεί να μιλήσει σε πολλά κέντρα του εξωτερικού, καθώς και σε πολυάριθμα νοσοκομεία και επιστημονικά κέντρα. Είναι ο πρώτος ιδρυτής μαζί με άλλους συναδέλφους της Παιδοψυχιατρικής Εταιρίας Ελλάδος. Είναι συγγραφέας των βιβλίων «Να παντρευτεί κανείς ή να μην παντρευτεί», «Μεγαλώνοντας στην ελληνική οικογένεια», «Εγώ κι εσύ... και οι άλλοι» (όλα εκδόσεις Αρμός), «Οι άνθρωποι μου» (εκδόσεις Ποταμός), «Οικογένεια σε Κρίση» (εκδόσεις Ακρίτας), «Θεραπεία Ζεύγους» (εκδόσεις Καστανιώτης).


Οι πρώτες πασχαλινές διακοπές με το μωρό: Τι πρέπει να έχεις μαζί σου - VIOTIAPLUS\nΟι πρώτες πασχαλινές διακοπές με το μωρό: Τι πρέπει να έχεις μαζί σου\n- 14 Απριλίου 2017\nΔεν επιτρέπεται σχολιασμός στο Οι πρώτες πασχαλινές διακοπές με το μωρό: Τι πρέπει να έχεις μαζί σου\nEτοιμάζεσαι να κάνεις το πρώτο ταξίδι με το μωρό σου για το Πάσχα; Μην έχεις άγχος. Σίγουρα τρέχεις πάνω κάτω πανικόβλητη στο σπίτι και φοβάσαι ότι έχεις ξεχάσει κάτι, αλλά εμείς είμαστε εδώ για να σου δώσουμε τις συμβουλές μας και να σου παρουσιάσουμε τον κατάλογο με όλα τα απαραίτητα που πρέπει να έχεις μαζί σου τώρα που θα φύγεις.\nΑρκετές πάνες. Όσο περισσότερες τόσο καλύτερο, γιατί η αλλαγή περιβάλλοντος μπορεί να επηρεάσει το μωράκι σου.\n• Μωρομάντηλα. Δεν χρησιμοποιούνται μόνο στην αλλαγή πάνας, αλλά και την ώρα που θα φάει το μωρό. Γενικά να έχεις μπόλικα.\n• Απολυμαντικά μαντηλάκια τα οποία θα βρεις σε φαρμακεία αλλά και σε σούπερ μάρκετ.\n• Πανάκι αλλάγματος. Ακόμη κι αν έχεις μαζί σου μαντηλάκια, το πανάκι είναι απαραίτητο.\n• Δυο- τρεις αλλαξιές ρούχων σε περίπτωση που λερωθεί.\n• Θερμόμετρο και φάρμακα.\n• Αρκετές πιπίλες, γιατί τα μωρά συνηθίζουν να τις πετάνε κάτω.\n• Κουβερτούλα, γιατί μπορεί ο καιρός να έφτιαξε αλλά το μωρό είναι πιο ευάλωτο.\n• Μπιμπερό σε ειδικό σάκο.\n• Μικρά παιχνίδια για να απασχολείται.\nΠροηγούμενο άρθρο Φιλανθρωπικός αγώνας μπάσκετ από την Περιφέρεια Στερεάς\nΕπόμενο άρθρο Λέρωσες το ρούχο σου με κερί; Να τι πρέπει να κάνεις


Microsoft Surface Duo: Έρχεται μεγάλο update για την κάμερα | Techblog.gr\nΔευτέρα, 28/09/2020 · Τάσος Παπανικολάου Android Smartphones Microsoft microsoft surface duo\nΤο Surface Duo τελικά κυκλοφόρησε στις αρχές του μήνα, με τη Microsoft να προσφέρει τελικά το όραμα της για μία συσκευή με επίκεντρο την παραγωγικότητα. Όμως, αρκετοί reviewers και αγοραστές αναφέρουν πως το λειτουργικό έχει αρκετά bugs, ενώ η κάμερα παραμένει ένα από τα σημαντικότερα αρνητικά της συσκευής.\nΦαίνεται πως η Microsoft ακούει τους καταναλωτές της και θα δώσει στην κυκλοφορία ένα νέο update μέσα στις επόμενες δύο εβδομάδες. Σύμφωνα με την ιστοσελίδα WindowsLatest, η αναβάθμιση θα έχει στο επίκεντρο της την κάμερα, προσφέροντας νέες λειτουργίες, όπως Photo Solid, υποστήριξη Multi-Frame και zzHDR. Επιπλέον, η λειτουργία Image Refiner περιμένουμε να βελτιώνει την ποιότητα των φωτογραφιών μέσω AI, ενώ θα δούμε βελτιώσεις και στην ηλεκτρονική σταθεροποίηση εικόνας.\nΠέραν των παραπάνω, θα έρθουν ακόμα περισσότερες βελτιώσεις στις επιδόσεις της συσκευής, αλλά και bug fixes. Τέλος, το Surface Duo θα λάβει την ενημέρωση ασφαλείας του Οκτωβρίου. Μένει να δούμε πόσα από τα προβλήματα που αντιμετωπίζουν οι χρήστες θα μπορέσει να λύσει η Microsoft, καθώς όλες οι μέχρι τώρα κριτικές κάνουν λόγω για μία άριστη ιδέα με τρομερή ποιότητα κατασκευής, που μένει πίσω εξαιτίας των πολλών bugs.


FAQ - Venetti Couture\nΠρέπει να έχω κλείσει ραντεβού;\nΓια την δική σας καλύτερη εξυπηρέτηση και την αποφυγή τυχόν αναμονής, σας προτείνουμε να προγραμματίσετε το ραντεβού σας με το κατάστημα της επιλογής σας.\nΚαντε κλικ εδώ για να βρείτε το κατάστημα της περιοχής σας.\nΚάντε κλικ εδώ για να δείτε τις ημερομηνίες των Trunk Shows σε όλη την Ελλάδα.\nΠόσον καιρό πριν το γάμο;\nΑγορά : Εάν σας ενδιαφέρει η αγορά του νυφικού σας καλό θα ήταν να προγραμματίσετε την ερευνά σας 4 με 5 μήνες πρίν το γάμο σας. Είναι ιδανικός χρόνος για να είστε από την μια στην πιό πρόσφατη collection, με πληθώρα επιλογών και από την άλλη να υπάρχει ο απαραίτητος χρόνος να γίνει η παραγγελία του νυφικού σας.\nΕνοικίαση : Εάν πάλι προτιμήσετε το ενοίκιο του νυφικού σας ο ιδανικός χρόνος είναι 3 μήνες πρίν το γάμο σας.\nΥπάρχουν όλα τα Νυφικά των Συλλογών;\nΕίναι αδύνατο για ένα κατάστημα να έχει ολόκληρη την συλλογή κάθε σχεδιαστή, κάθε σαιζόν, δεδομένου ότι μια μέση συλλογή αριθμεί 50 μοντέλα.\nΓια τον λόγο αυτό η Venetti, θέλοντας να σας φέρει κοντά σε ολόκληρη την συλλογή του κάθε σχεδιαστή δημιούργησε τα Trunk Shows.\nΚαντε κλικ εδώ για να μάθετε περισσότερα για τα Trunk Shows.\nΤα Νυφικά που θα δοκιμάσω, θα είναι στο μέγεθός μου;\nΝαι, στα καταστήματά μας υπάρχει η δυνατότητα να δοκιμάσετε νυφικά στο νούμερό σας και φυσικά οποιοδήποτε σχέδιο άλλο επιλέξετε που βρίσκετε σε διαφορετικό νούμερο, να παραγγελθεί για εσάς στο νούμερό σας. Θα έχετε δοκιμάσει ήδη μια ολόκληρη συλλογή στο νούμερό σας για να δείτε το τελικό αποτέλεσμα εφαρμογής πάνω σας.\nΜπορώ να κάνω αλλαγές στο νυφικό μου;\nΦυσικά! Σε συνεργασία με την σύμβουλο γάμου σας και την διευθύντρια του καταστήματος μπορείτε να κάνετε αλλαγές στο πρωτότυπο σχέδιο του νυφικού σας δίνοντάς του πιο προσωπικό στύλ. Μην διστάσετε να εκμεταλευτείτε την πολύχρονη εμπειρία και γνώση των εξειδικευμένων στελεχών της Venetti Couture για το ιδανικό αποτέλεσμα. Πλειάδα αξεσουάρ του σχεδιαστή του νυφικού σας θα συμπληρώσει και θα υπερτονίσει το αποτέλεσμα!\nΠόσες είναι οι απαραίτητες πρόβες;\nOι απαραίτητες πρόβες είναι δύο. Στην πρώτη πρόβα η προσωπική σας σύμβουλος γάμου με την μοδίστρα θα προσαρμόσουν ιδανικά το νυφικό στο σώμα σας με την επίβλεψη της διευθύντριας του καταστήματος. Θα σας δώσουν συμβουλές, συζητώντας μαζί σας γαι τα προτεινόμενα αξεσουάρ του νυφικού σας σε σχέση με το συνολικό concept του γάμου σας. Η δεύτερη πρόβα είναι η πρόβα του γάμου σας! Δοκιμάζετε το νυφικό σας που εφαρμόζει ιδανικά στο σώμα σας με όλα τα αξεσουάρ του: κουάφ, πέπλό, γάντια, παπούτσια, εσώρουχα, φουρό. Είστε ντυμένη νύφη! Κινηθείτε για να νιώσετε άνετη φορώντάς το, καθίστε, σηκωθείτε, χορέψτε! Είμαστε εδώ για να φθάσετε στην ημέρα του γάμου σας χαλαρή χωρίς κανένα άγχος. Έχουμε φροντίσει σε συνεργασία μαζί σας και για την παραμικρή λεπτομέρεια.\nΠότε γίνεται η παράδοση του νυφικού;\nΗ πράδοση του νυφικού σας γίνεται συνήθως 2 με 3 μέρες πριν τον γάμο. Το νυφικό σας παραδίδεται άψογο απο κάθε άποψη σε πολυτελή ειδική συσκευασία του καταστήματος. Φρεσκάρετε τις συμβουλές για την ετοιμασία σας πριν το γάμο και με τις ολόψυχες ευχές μας είστε έτοιμη!\nΚαι αν χρειαστώ κάτι μετά;\nΟποιαδήποτε απορία κι αν έχετε ή εαν θέλετε να ζητήσετε την γνώμη ενός ειδικού για κάτι που σας απασχολεί στο concept του γάμου σας, μην διστάσετε να καλέσετε στην red line της διευθύντριας του καταστήματος.\nΤόσο η Venetti Couture όσο και όλες οι διεθνείς εταιρείες νυφικών που αντιπροσωπεύει δεν συνεργάζονται και δεν πωλούν κανένα style απο καμιά collection τους, τωρινή ή προηγούμενη σε οποιαδήποτε εταιρεία διαδυκτιακής πώλησης στον κόσμο. Όλες οι συλλογές των εταιρειών διανέμονται μόνο μέσω των εξουσιοδοτημένων καταστημάτων λιανικής πώλησης. Είναι ο μόνος τρόπος για να διασφαλίσουμε σε εσάς την γνησιότητα του προιόντος και της εγγυησής του. Ως εκ τούτου εάν επιλέξετε να αγοράσετε το νυφικό σας απο το internet, δεν υπάρχει πιθανότητα το νυφικό σας να είναι αυθεντικό. Για παράδειγμα το νυφικό σας θα μπορούσε να είναι ένα κάκιστο αντίγραφο του πρωτότυπου νυφικού που διαφημίζετε στο διαδύκτιο, και φυσικά ούτε κατά διάνοια δεν μπορεί να έχει την εξαιρετική ποιότητα, ραφή, στύλ, εφαρμογή που ένα αυθεντικό νυφικό από αυτά που περιλαμβάνουν οι συλλογές. Στην περίπτωση αυτή η εταιρεία δεν μπορεί να σας βοηθήσει. Δεν θα κάνει αλλαγές, διορθώσεις ή τροποποιήσεις στο νυφικό σας. Για να είστε βέβαιοι ότι αγοράζετε ένα αυθεντικό νυφικό ή φόρεμα απο τις συλλογές μας απευθυνθείτε μόνο στα καταστήματά μας και τους εξουσιοδοτημένους διανομείς μας. Όλα τα εξουσιοδοτημένα καταστήματα λιανικής πώλησης υποστηρίζουν ολοκληρωτικά τα προϊόντα και θα διαπιστώσετε την πλήρη ικανοποίησή σας απο την επιλογή που κάνατε. Μόνο σ’ αυτήν την περίπτωση η Venetti Group υποστηρίζει το προιόν και εγγυάται γι αυτό.\nΥπάρχει κάποια κάποια άλλη απορία που θα θέλατε να λύσουμε ή διευκρίνηση την οποία θα θέλατε να λάβετε;\nCopyright 2021 © Venetti Couture. Designed and Developed by E-Marketing Clusters


Οι (δικοί μου) μύθοι της μητρότητας - Κάθε μέρα γονείς\nΧειροτεχνία - Το βιβλίο των δε..\nΟι (δικοί μου) μύθοι της μητρότητας...\nΑπό την στιγμή που έμεινα έγκυος συνειδητοποίησα ότι γύρω μου υπάρχουν ένα σωρό φίλοι και γνωστοί έτοιμοι να μου προσφέρουν τις πολύτιμες γνώσεις που απέκτησαν από την δική τους εμπειρία. Δεν λέω, ήμουν και άσχετη, όσο να πεις λίγη βοήθεια δεν έβλαψε κανέναν. Το αστείο όμως ήταν όταν άρχισαν να μου ξεφουρνίζουν διάφορα που έκαναν οι ίδιες, οι παλιές, από γιατροσόφια μέχρι εγγυημένες μεθόδους ανατροφής των παιδιών μου.\nΣας γράφω λοιπόν τα πιο “πετυχημένα”, ένα μικρό μόνο δείγμα από όσα άκουσα και συνεχίζω να ακούω:\n1. “Έλα μην γκρινάζεις, τώρα ζεις την ωραιότερη περίοδο της ζωής σου!”\nΕίναι στιγμές που κάποιοι με κάνανε να ντρέπομαι όταν έλεγα “Αυτή είναι η ωραιότερη περίοδος της ζωής μου; Εγώ πάλι γιατί την αισθάνομαι ως μια κακή φάση στην ζωή μου;”. Ειδικά στην πρώτη μου εγκυμοσύνη αισθανόμουν πρησμένη, έβαλα 26 κιλά (15 στην δεύτερη), δεν μπορούσα να περπατήσω επειδή η κοιλιά μου ήταν πολύ πολύ χαμηλά, τα δάκρυα κυλούσαν σαν νερό, αισθανόμουν έναν φόβο, μια απορία, δεν μπορούσα να κοιμηθώ, πήγαινα συνέχεια στην τουαλέτα… Η ανακούφιση που αισθάνθηκα όταν γεννήθηκε το παιδί μου δεν περιγράφεται. Ο φόβος βέβαια και η απορία έμειναν για λίγο καιρό ακόμη!\n2. “Φάε, φάε, τώρα τρως για δύο”.\nΤόσο λάθος, που δεν μπορώ καν να περιγράψω πόσο λάθος είναι αυτή η αντίληψη! Όχι, δεν τρως για δύο. Τρως καλά, τρως σωστά, δεν σκέφτεσαι τι θα γίνει το σώμα σου (πιστέψτε με, αν είναι να βγάλετε ραγάδες θα τις βγάλετε, δεν το αποφεύγετε όσες κρέμες και να βάλετε), δεν καταναλώνεις τροφές που επηρεάζουν το ζάχαρο, δεν σταματάς να γυμνάζεσαι, ειδικά αν το έκανες και πριν μείνεις έγκυος, αλλά δεν είναι και η ώρα να ξεκινήσεις γυμναστική για να διατηρήσεις την φόρμα σου. Όσο πιο πολλά κιλά βάζουμε στην εγκυμοσύνη τόσο πιο δύσκολη θα κάνουμε αυτήν την περίοδο της ζωής μας. Πιστέψτε τα 16 κιλά που ακόμη δεν έχω χάσει, μετά από 2 εγκυμοσύνες και πολύ πολύ φαγητό!\n3. “Να τρως γιατί θα σου πέσει το παιδί!”.\nΠοιά λιγούρα; Της εγκύου; Καλά. Εγώ είμαι φίλη της λιχουδιάς ούτως ή άλλως. Δεν περίμενα να μείνω έγκυος για να αναζητάω λιχουδιές. Τα σουβλάκια που ψήνονται στις ταβέρνες της γειτονιάς εξακολουθούν να μου μυρίζουν κάθε βράδυ. Κανένα παιδί δεν θα χάσετε αν δεν υποκύψετε στην ανάγκη σας να χτυπήσετε δύο πιτόγυρα και να φάτε και τα τελευταία μελομακάρονα που περίσσεψαν στον δίσκο. Το παιδί θα μείνει στην θέση του, εγγυημένα!\n4. “Ευτυχώς δεν έχει αγριέψει η φάτσα σου. Αγόρι θα κάνεις!”.\nΠράγματι αγόρι έκανα. Και στις δύο εγκυμοσύνες μου αγόρια έκανα, η φάτσα μου ήταν ήρεμη, αλλά είμαι σίγουρη πως δεν καθόρισε το φύλο των παιδιών την εμφάνισή μου. Μήπως οι ορμόνες;\n5. “Να διώξεις την γάτα από το σπίτι. Θα πάρεις τοξόπλασμα και όταν γεννηθεί το μωρό θα ζηλεύει και θα το γρατσουνίσει”.\nΑίσχος, ήταν η απάντηση του κτηνιάτρου μας όταν του τα είπα αυτά. Μα να διώξω το παιδί μου, την Λολίτα μου; Την έχω μαζί μου από το 1999. Ταξιδέψαμε από την Αγγλία για να καταλήξουμε στην Αθήνα παρεούλα. Είναι δίπλα μου στα καλύτερα χρόνια της ζωής μου. Η γάτα που είναι εμβολιασμένη και δεν βγαίνει από το σπίτι, άρα δεν έρχεται σε επαφή με άλλα άρρωστα ζώα, δεν είναι κίνδυνος για την έγκυο. Και φανταστείτε ότι εγώ δεν είχα και αντισώματα για τοξόπλασμα. Ο κτηνίατρος μου είπε χαρακτηριστικά ότι πιο πολύ κινδυνεύω από τις πράσινες σαλάτες στα εστιατόρια, που δεν πλένονται καλα, παρά από τα ζώα. Όσο για τις γρατσουνιές, η γάτα μου δεν έχει βγάλει ποτέ νύχια στα παιδιά μου. Ακόμη και όταν θέλει να τους βάλει ένα στοπ σηκώνει το ποδαράκι της και απαλά με την πατούσα της τους κρατά σε απόσταση. Κατά τα άλλα, δεν ανέβηκε ποτέ στην κούνια τους όταν ήταν βρεφάκια, λες και ήξερε ότι οι τρίχες της δεν θα ήταν το καλύτερο για το μωράκι. Σήμερα τους δίνει κουτουλίτσες για καληνύχτα και κοιμάται στα πόδια τους. Είναι ο φρουρός του δωματίου τους, που διώχνει τις κακές σκιές και τρομάζει τους φοβερούς δράκους που επισκέπτονται καμιά φορά το δωμάτιό μας.\n6. “Χαμηλά την έχεις την κοιλιά, αγόρι θα κάνεις”.\nΧαμηλά την είχα, τόσο χαμηλά που δεν μπορούσα να πάρω τα πόδια μου ώρες ώρες. Στην πρώτη εγκυμοσύνη, γιατί στην δεύτερη ήταν λίγο καλύτερα, ψηλότερα, αυτή την αίσθηση είχα. Έκανα αγόρια και τις δύο φορές. Το αν είναι η πρώτη ή η δεύτερη εγκυμοσύνη, η κατάσταση των μυών του στομάχου σας, οι μύες της μήτρας, η θέση του μωρού στη μήτρα, το ύψος του\nκορμού, όλα αυτά επηρεάζουν\nτο σχήμα και το ύψος της κοιλιάς. Μαμάδες, ο μόνος τρόπος για να μάθουμε το φύλο του μωρού μας είναι οι εξετάσεις στον γιατρό μας, ο υπέρηχος, και όχι η κοιλιά μας, τα σταυρουδάκια πάνω από την κοιλιά μας και άλλα πολλά τέτοια άκρως ξεκαρδιστικά.\n7. “Το γάλα κατεβάζει γάλα”.\nΜάλιστα… Δεν λέω τίποτα παραπάνω.\n8. “Να πίνεις μπίρα για να κατεβάσεις γάλα”.\n9. “Δεν έχεις αρκετό γάλα, για αυτό το μωρό δεν παίρνει βάρος”.\nΟι μελέτες δείχνουν ότι ακόμη και οι μητέρες που υποσιτίζονται παράγουν απολύτως ικανοποιητική ποσότητα γάλακτος για να ταΐσουν το μωρό τους. Καλό θα ήταν να συμβουλευθούμε τον/την παιδίατρό μας, πριν ακούσουμε τον οποιοδήποτε.\n10. “Δώσε του λίγο ξένο να πάρει τα πάνω του και μετά που θα κατέβει το δικο σου θα το θηλάσεις κανονικά”.\nΤεράστιο λάθος, για το οποίο φταίει και το μαιευτήριο που δεν ενισχύει τον μητρικό θηλασμό. Η επιστημονική αλήθεια: Για να ξεκινήσει η γαλουχία, είναι σημαντικό ο\nθηλασμός να ξεκινήσει κατά την πρώτη ώρα από τη γέννηση του παιδιού και\nνα συνεχιστεί ελεύθερα, συχνά, ανάλογα με τα σημάδια πείνας του\nπαιδιού, κατά τις πρώτες κρίσιμες ημέρες. Όσο περισσότερο ερεθίσει το\nμωρό το στήθος, τόσο περισσότερο και πιο γρήγορα θα παραχθεί μητρικό\nγάλα (κανόνας της ζήτησης και προσφοράς). Αντίθετα, εάν αφήσουμε το\nστήθος της μαμάς χωρίς ερεθισμό για ώρες ή και για μέρες, όπως συχνά-\nδυστυχώς- γίνεται στα ελληνικά μαιευτήρια, η παραγωγή της μαμάς θα\nαδρανήσει και θα υπάρξει δυσκολία στο θηλασμό κατά την επιστροφή της στο\nσπίτι. Εξάλλου, το μητρικό πρωτόγαλα είναι σπουδαία τροφή και ένα\nπανίσχυρο εμβόλιο για το βρέφος, η μόνη τροφή που χρειάζεται το\nανθρώπινο νεογέννητο κατά τα πρώτα του 24ωρα. Λίγη, αλλά επαρκής και\nΠηγή: 15 μύθοι και λάθος οδηγίες για το μητρικό θηλασμό | iefimerida.gr http://www.iefimerida.gr/node/13399#ixzz2eTBudIVf\nΑκόμη κι αν δεν έχετε την ευκαιρία να θηλάσετε το παιδί σας μέσα στην πρώτη ώρα της ζωής του, να το βάλετε στο στήθος σας με την πρώτη ευκαιρία. Να επιμείνετε στον μητρικό θηλασμό όσο είστε στο μαιευτήριο. Και να ξέρετε, αν δεν τα καταφέρετε, για τον οποιοδήποτε λόγο, δεν είστε χειρότερες μητέρες από αυτές που τα κατάφεραν. Δεν είναι διαγωνισμός η μητρότητα. Είναι η καθημερινή προσπάθεια να μεγαλώσουμε καλούς ανθρώπους…\n11. “Αφού το θήλασες έξι μήνες έχεις κάνει το καλύτερο που μπορούσες”.\nΟι έρευνες δείχνουν ότι ο θηλασμός μέχρι και τα δύο χρόνια κάνει καλό και στο παιδί και στην μητέρα. Στο πρώτο μου παιδί σταμάτησα τον θηλασμό στους 17 μήνες, μετά από ένα ατυχές περιστατικό ανάμεσα στα δόντια του γιου μου και στην θηλή του στήθους μου (πόνος απερίγραπτος, δεν θέλετε να ξέρετε!!). Τον δεύτερο τον θήλασα 9 μήνες. Η κούραση των δύο παιδιών δεν με βοήθησε. Μέχρι και μαία από το φιλικό/οικογενειακό μου περιβάλλον μου έλεγε να σταματήσω πάνω στο εξάμηνο. Δεν μετανιώνω. Έκανα το καλύτερο που μπορούσα!\n12. “Να του βάλεις πιπέρι”.\nΚοινή συμβουλή για τα παιδάκια που πιάνουνε πιπίλα. Εμείς δεν είχαμε πιπίλα, κανένα από τα δύο μου παιδιά. Φαίνεται πως η ίδια συμβουλή ισχύει και για το στήθος της μαμάς που θηλάζει. Όταν οι διάφοροι είχαν αγωνία πότε θα κόψω τον θηλασμό, με συμβούλευαν να βάλω πιπέρι στην θηλή “και τότε να δεις για πότε δε θα θέλει ούτε ζωγραφιστό να το δει!!!”.\n13. “Μην το παίρνεις αγκαλιά, θα κακομάθει”.\nΝομίζω πως δεν έχω ακούσει χειρότερη συμβουλή. Δεν θα πάρω το μωρό μου αγκαλιά όταν κλαίει; Θα το αφήνω να σπαρταράει μέσα στην νύχτα μέχρι να το πάρει απόφαση ότι δεν του δίνει κανένας σημασία; Ποιός τα σκέφτηκε αυτά, απορώ. Το μόνο που θυμάμαι απο τα δικά μου παιδικά χρόνια είναι πόσες αγκαλιές είχα από τον μπαμπά μου και πόσο η μαμά δεν μας αγκάλιαζε, όχι γιατί δεν ήθελε, αλλά γιατί δεν της έβγαινε. Θα τα αγκαλιάζω και θα τα ζουλάω όσο πιο πολύ μπορώ!!!! Θα τους προσφέρω ασφάλεια, ζεστασιά, απεριόριστη αγάπη… κι ας κακομάθουν…\n14. “Γρήγορα δώσε του μια στο χεράκι για να μην το ξανακάνει”.\nΔεν έχω λόγια. Τι μαθαίνουμε στα παιδιά μας όταν τα χτυπάμε; Ποιο παράδειγμα τους δίνουμε; Για μένα δεν υπάρχει χειρότερος οδηγός. Ας ασκήσουμε αλλού την εξουσία μας, ας βγάλουμε αλλού το άχτι μας…\nΘα μπορούσα να βάλω κι άλλα στην λίστα, αλλά θα σας κουράσω.\nΜπορείτε όμως εσείς να γράψετε στα σχόλιά σας τους δικούς σας μύθους γύρω από την μητρότητα!\n2 μηνών ο μπέμπης, να του φωνάξουμε να δούμε αν θα κλάψει? Έτσι θα καταλάβουμε αν θα σε ακούει μετά!!!!!!!!!!!!!!!!!!!!!!!!!!!!!!!!!!!!!\nΤρομακτικό! Παράλογο! Δεν θα καταλάβουμε τίποτα για το μωρό, καταλαβαίνουμε όμως πολλά για αυτούς που τα λένε…\nΝα ξυπνάς το μωρό να φάει μέσα στην νύχτα..δεν είναι καλό που δεν ξυπνάει να φάει τη νύχτα..(ο Ντίνος από 4 μηνών σταμάτησε να ξυπνάει τη νύχτα, έπινε το γαλατάκι του στις 8 μετά το μπανάκι και ξυπνούσε την επόμενη μέρα το πρωί)..ε..για κάποιους ήταν λάθος αυτό..τι να πεις..φυσικά και δεν το ξύπνησα ποτές το παιδάκι έτσι??απλά καθόμουν δίπλα του να ακούω να ανασαίνει και να κάνει γκριμάτσες!!\nΚατι τετοια χαριτωμένα άκουγα και εγω οταν γεννήθηκε η κόρη μου και αν και κοριτσι είχα επισης πολύ χαμηλά την κοιλιά!!! Το γάλα κατεβάζει γάλα…. Πάμε καλα;;;;Θέλω να πιστεύω οτι οι σύγχρονες μαμάδες γνωρίζουν τους κινδύνους των γαλακτομικων κατα την διάρκεια της γαλουχίας. Η το άλλο για τις αγκαλιές, εγω ενα ξέρω τα παιδιά μια φορά μεγαλώνουν και αυτές οι αγκαλιές περνούν τόσο γρήγορα και δεν γυρίζουν πίσω, θα συμβούλευα τις νέες μαμάδες να ζουν την καθε στιγμή με το μωρο τους, οι μέρες αυτές δεν γυρνούν πίσω. Υπέροχο άρθρο Μαγδα, τα συγχαρητήρια μου!!!\nΉθελα να πιστεύω πως αυτά τα λέγανε και τα πίστευαν οι "παλιές" γυναίκες. Εκείνες που δεν είχαν "μόρφωση", δεν είχαν την ευκαιρία να ψάξουν και να μάθουν ότι χρειάζεται από το γιατρό τους. Δυστυχώς υπάρχουν ακόμα άνθρωποι που πιστεύουν και "εξαπλώνουν" αυτά τους τα πιστεύω και μάλιστα προσπαθούν να τα περάσουν και σαν "γνώση".Θεωρώ ότι με αυτό σου το άρθρο τα είπες όλα και οι παρατηρήσεις των παραπάνω μαμάδων κάλυψαν κάθε πιθανή αμφιβολία. Όσον αφορά τον αριθμό "13" με θέμα την αγκαλιά, θα απαντήσω με τη φράση: "Θεραπευτική Αγκαλιά". Στις Μονάδες Εντατικής Νοσηλείας Νεογνών σε κάποιες χώρες (στη χώρα μας είναι λίγες οι κλινικές που προσφέρουν αυτή την ευκαιρία) προτρέπουν τους γονείς να κρατούν αγκαλιά τα μωρά τους με σκοπό να τα βοηθήσουν να γίνουν γρηγορότερα καλά. Θέλω να πιστεύω ότι κάποια στιγμή θα γίνει νόμος και στη χώρα μας. Και πάλι συγχαρητήρια για το άρθρο!\nΓια γέλια και για κλάματα μαζί! Συμφωνώ μαζί σου σε όλες τις παρατηρήσεις και δεν μπορώ να μην το πω κι εγώ, δεν υπάρχει καλύτερο, πιο μοναδικό πράγμα από το να παίρνεις το μωρό σου αγκαλιά. Η αγάπη, οι αγκαλιές, τα χάδια και τα καλά λόγια δεν μπορούν να κάνουν ποτέ κακό σε κανέναν!\nΌλοι τα έχουμε ακούσει αυτά!!Πραγματικά ,μαργαριτάρια!!


Η αμεριμνησία των μελτεμιών | Capital\nΗ αμεριμνησία των μελτεμιών\nΤην περασμένη εβδομάδα βρέθηκα σε ένα από εκείνα τα νότια καλοκαιρινά Caribbean στυλ beach bar ανάλογης διάθεσης και μουσικής. Ο στόχος ήταν διττός, να απολαύσω τη θάλασσα και την παρέα του μεγάλου μου υιού. Βγαίνοντας, λοιπόν, από τη θάλασσα μετά την πρώτη βουτιά κατευθύνθηκα προς το bar για να πάρω κάποιο από τα πολυδιαφημιζόμενα δροσιστικά cocktails. Εκεί, λοιπόν, με χαιρέτησε –άνευ χειραψίας– ένας νεαρός δευτεροετής του Οικονομικού Πανεπιστημίου Αθηνών, ο οποίος "παραδόξως" βρέθηκε να είναι και αναγνώστης των άρθρων μου.\n"Είσθε ο κύριος Μάνθος ;"\nΑφού πρώτα κοίταξα ασυνείδητα τις υψομετρικές μας διαφορές και τις γρήγορες διόδους διαφυγής έγνεψα καταφατικά. Μετά από κάμποση κουβέντα για το οικονομικό γίγνεσθαι της χώρας και αφού αποδείχθηκε πραγματικό σφουγγάρι γνώσεων μου πέταξε και την ερώτηση-παγίδα για το πώς θεωρώ το "κατάλληλο" επενδυτικό χαρτοφυλάκιο. Παίρνοντας φυσικά την έκφραση καθηγητή άρχισα τη μετά παραλίας διάλεξη αναφέροντας ότι για να διαμορφώσεις ένα χαρτοφυλάκιο θα πρέπει πρώτα να γνωρίζεις το χρονικό ορίζοντα της επένδυσης, την ανοχή σου στο ρίσκο και φυσικά τον επενδυτικό σου στόχο. Βασικό στοιχείο είναι επίσης και το asset allocation του χαρτοφυλακίου. Η βέλτιστη, δηλαδή, κατανομή του κεφαλαίου στις διάφορες επενδυτικές κατηγορίες, όπως προϊόντα σταθερού εισοδήματος, προϊόντα κεφαλαιακής ανάπτυξης, εναλλακτικά προϊόντα, καταθέσεις, μέσα χρηματαγοράς και...\n"Όπα, κύριε Μάνθο, εγώ είμαι Millennials, δε θέλω να μου κάνετε ανάλυση σαν να ανήκω στη γενιά των Generation X ή των Baby Boomers".\nΚάγκελο ο Αποστόλης!\n"Θα ήθελα με απλά λόγια να μάθω πώς να χτίσω ένα portfolio με τέτοιες δυναμικές εταιρείες ώστε όταν θα κάνω την 3μηνη ανασκόπησή μου να έχω μια κλιμακωτή άνοδο δίχως ψυχοφθόρες επιπτώσεις".\nΜε απλά λόγια, ο νέος προτιμούσε να διαβάζει ήρεμος την... αμεριμνησία των μελτεμιών στους στοίχους του Ελύτη και όχι να κάθεται, ως είθισται, πάνω σε ένα βαρέλι με μπαρούτι αυξημένου κινδύνου. Δεν είχε και άδικο. Υπό το πρίσμα πάντα των σημερινών οικονομικών δεδομένων του έγραψα πάνω σε μία ταμειακή απόδειξη 10 εταιρείες που θα μπορούσε να τις τοποθετήσει σε ένα επενδυτικό χαρτοφυλάκιο αφού πρώτα τις αξιολογήσει και τις παρακολουθήσει για κάποιο χρονικό διάστημα. Τέσσερις από αυτές είναι:\nΟ ΟΤΕ, ο οποίος παρουσιάζεται έτοιμος, σύμφωνα με τα όσα αναφέρουν ρουμανικά δημοσιεύματα, να "εισπράξει" από την Telekom Romania (κατέχει το 54,01%) μετά και την υπογραφή προκαταρκτικής συμφωνίας για την απόκτησή της από τον γαλλικό όμιλο τηλεπικοινωνιών Orange. Κίνηση η οποία έγκειται στη στρατηγική του ομίλου, όπου είναι η εστίαση στην εγχώρια αγορά με επενδύσεις σε δίκτυα νέας γενιάς, αλλά και η επέκτασή του σε δραστηριότητες όπως το διαδικτυακό στοίχημα, τις υπηρεσίες άυλων συναλλαγών (Cosmote Payments) και της Cosmote TV. Διαγραμματικά, τώρα, η μετοχή του ΟΤΕ αναπνέει για δεύτερη φορά στην τελευταία 12ετία πάνω από την πολύ σημαντική αντίσταση των 13 ευρώ. Περιοχή όπου έχει επιβάλει 5 ηχηρά ανοδικά στοπ στις διαθέσεις των αγοραστών από το καλοκαίρι του 2008. Πάτημα της μετοχής πάνω από τα 13 ευρώ δύναται να ανοίξει τον δρόμο για την επόμενη μακροπρόθεσμη αντίσταση των 17 ευρώ.\nΟ ΟΠΑΠ, όπου πλέον οι βασικοί μέτοχοι SAZKA Group και Emma Delta Hellenic Holdings Ltd. έχουν ανεβάσει το ποσοστό τους στο 43,33%. Μάλιστα από τον Φεβρουάριο μέχρι και τον Ιούλιο ανεξαρτήτως από το πρόγραμμα αγοράς ιδίων μετοχών έχουν "μαζέψει" μέσα από το ταμπλό 3,3 εκατ. μετοχές. Τεχνικά η μετοχή δείχνει να συνεχίζει την πλάγια κίνηση συσσώρευσης κάτω από το όριο των 8,30 ευρώ έχοντας ως ισχυρό σημείο στήριξης τα 7,35 ευρώ. Ανοδική αρπαγή των 8,30 ευρώ με αύξηση στον όγκο συναλλαγών θα θέσει ως στόχο τα 9,40 ευρώ, ενώ για αρκετούς μακροπρόθεσμους επενδυτές η άνοδος από τα τωρινά επίπεδα τιμών μπορεί να φτάσει και το 40% προσεγγίζοντας τα 11 ευρώ.\nΟ Μυτιληναίος με ανεκτέλεστο έργων ύψους 1 δισ. ευρώ στο τομέα των Ανανεώσιμων Πηγών Ενέργειας θεωρείται ως must στα επενδυτικά χαρτοφυλάκια. Τεχνικά η μετοχή αποτυπώνεται να διατηρεί μεν αποστάσεις από τη ζώνη αντίστασης των 8,20 με 8 ευρώ αλλά δίχως να θέλει να δηλώσει και αδυναμία υπερπήδησής της με κίνηση προς το προπύργιο των 9 ευρώ. Μακροπρόθεσμα η τιμή της μετοχής οφείλει να έρθει σε επαφή για 3η φορά με το στροφέα αντίστασης στα 11,50 ευρώ.\nΚαι τέλος, ο όμιλος Σαράντη με θυγατρικές εταιρείες σε δώδεκα χώρες της Ευρώπης και εξαγωγές σε περισσότερες από 40 χώρες. Με πάνω από 100 μάρκες υψηλής ποιότητας και αναγνώρισης σε προϊόντα καλλυντικών και αρωμάτων, προϊόντων προσωπικής φροντίδας και περιποίησης, προϊόντων οικιακής χρήσης, καθώς και προϊόντων υγείας και φροντίδας. Εδώ το μηνιαίο διάγραμμα υποδηλώνει προετοιμασία αλλαγής επιπέδου τιμών από τα 7 με 9 ευρώ στα 9 με 11,30 ευρώ. Πρωταρχικός στόχος η ανοδική αρπαγή των 9,20 ευρώ, όπου έχει σταθεί εμπόδιο από το καλοκαίρι του 2019.\n**Αναδημοσίευση από την εφημερίδα Κεφάλαιο\nΗ μετοχή της Eurobank παρουσιάζει την καλύτερη διαγραμματική εικόνα σε σχέση με τις άλλες τράπεζες όμως δείχνει σημάδια διολίσθησης σε χαμηλότερα επίπεδα. Η ΕΤΕ ετοιμάζεται μετά από πολύ καιρό να...\nΟ Τσέχος, ο μαύρος χρυσός και το κύκνειο άσμα\nΜε τον μαύρο χρυσό να πραγματοποιεί υπερπτήσεις πάνω από τα επίπεδα των $70, όλο και κάποια σημαντική υπεραξία θα έχει να δώσει στο β' τρίμηνο η Motor Oil. Η Medicon εμφανίζεται να είναι ιδιαιτέρως...


Η Ελληνογαλλική Σχολή Αγ. Παρασκευής Ευγένιος Ντελακρουά διοργανώνει ημερίδα αφιερωμένη στο παιδί στις 7 Μαρτίου 2015 με θέμα: - PDF\nDownload "Η Ελληνογαλλική Σχολή Αγ. Παρασκευής Ευγένιος Ντελακρουά διοργανώνει ημερίδα αφιερωμένη στο παιδί στις 7 Μαρτίου 2015 με θέμα:"\n1 Η Ελληνογαλλική Σχολή Αγ. Παρασκευής Ευγένιος Ντελακρουά διοργανώνει ημερίδα αφιερωμένη στο παιδί στις 7 Μαρτίου 2015 με θέμα: Παίζω, Μαθαίνω και Μεγαλώνω Μία μέρα εκπαιδευτικού παιχνιδιού και δημιουργικής μάθησης για τους μαθητές της πέμπτης (Ε ) και έκτης (ΣΤ ) Δημοτικού. Η ημερίδα απαντά σε ερωτήματα και ανάγκες των μαθητών και των γονέων τους που αφορούν : Στο αίσθημα της ανασφάλειας που γεννά στους μαθητές και στις οικογένειές τους η μετάβαση από το Δημοτικό στο Γυμνάσιο. Η ανασφάλεια σχετίζεται τόσο με την αλλαγή της σχολικής βαθμίδας, όσο και με την επιλογή του επόμενου σχολικού περιβάλλοντος. Στο άγχος που διακατέχει ένα παιδί, όταν αρχίζει να έχει εφηβικές ανησυχίες και στις ευθύνες που αυτές συνεπάγονται. Στην ανάγκη να διευκολυνθεί η μετάβαση του μικρού μαθητή από τις γνωστικές απαιτήσεις του δημοτικού σε αυτές του Γυμνασίου παίρνοντας μία πρώτη γεύση με τη μορφή παιχνιδιού. Η παρακολούθηση των ομιλιών που απευθύνονται στους γονείς και η συμμετοχή των μαθητών στα εργαστήρια (ateliers) προσφέρονται από την Ελληνογαλλική Σχολή Αγ. Παρασκευής Ευγένιος Ντελακρουά χωρίς επιβάρυνση. Απαραίτητη όμως είναι η δήλωση ενδιαφέροντος ηλεκτρονικά στο καθώς είναι συγκεκριμένος ο αριθμός των συμμετεχόντων σε κάθε εργαστήριο και θα τηρηθεί σειρά προτεραιότητας. Το ηλεκτρονικό σύστημα δήλωσης συμμετοχής και κράτησης θέσης στις προτεινόμενες ομάδες εργαστηρίων θα είναι ανοιχτό από 10/02 έως και 28/02/2015. Σε περίπτωση λάθους ή αλλαγής επικοινωνήστε με τη γραμματεία γυμνασίου στο ή ηλεκτρονικά στο Σε περίπτωση μη συμπλήρωσης προαπαιτούμενου αριθμού στα εργαστήρια θα ενημερωθείτε για πιθανές αλλαγές. 1\n2 ΠΡΟΓΡΑΜΜΑ 09: Προσέλευση Επιβεβαίωση εγγραφών Ομιλίες που απευθύνονται στους γονείς 10:00-11:30 (Βιβλιοθήκη) Κεντρική Ομιλία που απευθύνεται στους γονείς και κηδεμόνες από την ψυχολόγο - συγγραφέα, Χριστίνα Ρασιδάκη. Θέμα: Η μετάβαση των μαθητών από το δημοτικό στο γυμνάσιο. Τα ζητήματα που καλούνται να διαχειριστούν οι γονείς (Βιβλιοθήκη) Ενημερωτική παρέμβαση από εκπρόσωπο του Ινστιτούτου Ψυχικής & Σεξουαλικής Υγείας. Θέμα: Απαντώντας στις ερωτήσεις του παιδιού μου (Βιβλιοθήκη) Ενημερωτική παρέμβαση από εκπρόσωπο του ΚΕΕΛΠΝΟ Θέμα: Καθημερινή Υγιεινή Πρόληψη Εργαστήρια που απευθύνονται στους μικρούς μαθητές 10:00-15:00 (Αίθουσες χορού, πολλαπλών χρήσεων, καλλιτεχνικών, τεχνολογίας, εργαστήρια φυσικών επιστημών, γυμναστήρια) 1. Δημιουργική Γραφή Αμάντα Μιχαλοπούλου 2. Θεατρικό Παιχνίδι α) Κάρμεν Ρουγγέρη β) Ιουλία Πύρρου γ) Ομάδα «Παιχνιδουργώ» 3. Χορός, κίνηση & θεατρική έκφραση Αίμονας Γαροφάλλου 4. Μεγαλώνοντας εγώ και το σώμα μου Ινστιτούτο Ψυχικής & Σεξουαλικής Υγείας 5. Καθημερινή Υγιεινή ΚΕΕΛΠΝΟ 6. Παραμύθια(σμα) Emmanuel Mappus 7. Με πινέλο και μπογιές... Κατερίνα Χριστοπούλου και το εργαστήρι art tutu 8. Parlons Français ομάδα καθηγητών Γαλλικής γλώσσας (FLE) 9. Τρελοί Επιστήμονες α) Μαγική Φυσική Άννα Τζίμα, Ανδρέας Δάσκας β) Κυκλοφορώντας στο σώμα (Bιολογία) Σοφία Καραβιώτη 2\n3 γ) Φως και Χρώμα (Xημεία) Ιωάννα Στεργιοπούλου, δ) Κέικ με σοκολάτα και αριθμούς (Mαθηματικά) Γιώργος Γεωργαντάς, Βαγγέλης Σαλβάνος, Στρατής Ψαρός, Ανδρέας Κοντογιάννης, Κλαίρη Σιάκκα. ε) e-παιχνίδι Scratch Κώστας Σχοινάς στ) Ανακαλύπτω κατασκευάζοντας Τηλέμαχος Καρατζάς 10. Τα παιδία παίζει α) Αναρρίχηση Frantz Collard, Μαρία Τριανταφύλλου β) Ομαδικά Αθλήματα Μαρία Τριανταφύλλου γ) Επιτραπέζια Αντισφαίριση Luigi Σκέμβρης δ) Σχολή Ζωής-Σχολή Rugby Attica Sprigboks Rugby Όλα τα εργαστήρια γίνονται στην ελληνική γλώσσα, εκτός από τα εργαστήρια Parlons Français από την ομάδα FLE, Παραμύθια(σμα) με τον Emmanuel Mappus και την αναρρίχηση με τον Frantz Collard που γίνονται και στη γαλλική. Προβλέπεται διάλειμμα ανάμεσα στα εργαστήρια και τις ομιλίες για να προσφερθούν αναψυκτικά, καφές και σνακ. Περιεχόμενο εργαστηρίων 1. Δημιουργική Γραφή Μικροί συγγραφείς Από πού έρχονται οι ιστορίες; Οι μαθητές μαζί με τη συγγραφέα Αμάντα Μιχαλοπούλου θα εμπνευστούν από την τέχνη για να δημιουργήσουν δικές τους ιστορίες αλυσίδες αστείων και παράξενων ιστοριών και θα μυηθούν με παιχνίδια εμψύχωσης στη συγγραφική ζωή. 2. Θεατρικό Παιχνίδι α) Γνωριζόμαστε παίζοντας θέατρο. Η πολύχρονη εμπειρία της Κάρμεν Ρουγγέρη στο θέατρο για παιδιά και το θεατρικό παιγνίδι σφραγίζει τη γνωριμία και τη συνεργασία των παιδιών δημιουργώντας μια μικρή παράσταση. β) Λέξεις και Σκέψεις. Μία εισαγωγή από τη θεατροπαιδαγωγό Ιουλία Πύρρου στο εκπαιδευτικό δράμα μέσα από παιχνίδια ρόλων, κίνηση και εκφραστικό αυτοσχεδιασμό. 3\n4 γ) Παίζω και κινούμαι προς ένα νέο ξεκίνημα από την ομάδα Παιχνιδουργώ, αποφοίτων της Σχολής μας. Μια ιδιαίτερη ξενάγηση στο μαγικό χώρο του θεάτρου. Μέσα από διαδραστικά δημιουργικά παιχνίδια, συνοδεία μουσικής, τα παιδιά θα γνωριστούν μεταξύ τους δουλεύοντας ομαδικά και θα αποκτήσουν την εμπειρία της βιωματικής επαφής με το σχολείο, την τάξη και το περιβάλλον της Ελληνογαλλικής Σχολής. 3. Χορός, κίνηση & θεατρική έκφραση από τον Αίμονα Γαροφάλλου. Χορεύω και εκφράζομαι στον χώρο με το σώμα. Η μουσική και η κίνηση ανοίγει νέους δρόμους σκέψης και έκφρασης. 4. Μεγαλώνοντας εγώ και το σώμα μου, ένα εργαστήριο με τους εξής άξονες: α) Μεγαλώνω και μαθαίνω να αγαπώ το σώμα μου, β) Το σώμα μου και οι αλλαγές του, γ) Το άνοιγμα προς την εφηβεία, δ) Η σχέση με τους γονείς, το σχολείο, τους συμμαθητές και τους φίλους μου. 5. Καθημερινή Υγιεινή, από το ΚΕΕΛΠΝΟ. 7. Παραμύθια(σμα) Ανεβαίνοντας ένα σκαλί με τον γάλλο παραμυθά Emmanuel Mappus. Τα παραδοσιακά παραμύθια μάς μιλάνε για τη ζωή. Μας κάνουν να γελάμε, να σκεφτόμαστε και να μεγαλώνουμε. Επιλεγμένα μαγικά παραμύθια και παραμύθια σοφίας από τη Γαλλία, την Ελλάδα και όλον τον κόσμο θα αφηγηθεί ο Emmanuel Mappus, που ζει ανάμεσα στην Ελλάδα και τη Γαλλία τα τελευταία 15 χρόνια. Όταν το επιτρέπει το παραμύθι, τα συνοδεύει με το γιουκαλίλι του. 8. Με πινέλο και μπογιές... με την Κατερίνα Χριστοπούλου και το εργαστήρι art tutu. Με αφορμή κάποιο μεγάλο καλλιτέχνη του 20 ου αιώνα τα παιδιά θα γνωρίσουν το καλλιτεχνικό εργαστήρι του σχολείου μέσα από ένα ελεύθερο παιχνίδι με την τέχνη. 9. Parlons Français από την ομάδα FLE (καθηγητές Γαλλικών της Σχολής). Μέσα από ένα quiz, θεατρικό δρώμενο και παιχνίδι οι καθηγητές τ κεντρίζουν το ενδιαφέρον των παιδιών για τη Γαλλική γλώσσα. 4\n5 10. Τρελλοί Επιστήμονες α) Μαγική Φυσική Η Φυσική μαγεύει! Με την εμψυχωτική καθοδήγηση των καθηγητών Άννας Τζίμα και Ανδρέα Δάσκα, οι μαθητές στο εργαστήρι μας θα εξαφανίσουν αντικείμενα, θα ακολουθήσουν τα αόρατα ίχνη των laser και θα δοκιμάσουν τις ικανότητές τους στον ηλεκτρικό λαβύρινθο. Και αυτά αποτελούν μόνο μία γεύση από τη μαγεία. Στο τέλος θα το... «κάψουμε»... με ένα εντυπωσιακό βραχυκύκλωμα! β) Κυκλοφορώντας στο σώμα. Ένα βιωματικό παιγνίδι από τη Σοφία Καραβιώτη που αποσκοπεί στην κατανόηση της κυκλοφορίας των ουσιών μέσα στον ανθρώπινο οργανισμό. Παράλληλα θα παρατηρήσουμε στο μικροσκόπιο παρασκευάσματα από ιστούς του ανθρώπινου οργανισμού και από όργανα ζώων και θα παίξουμε ένα ψηφιακό παιγνίδι με θέμα τη διατροφή. γ) Φως & Χρώμα. Με τη βοήθεια της Ιωάννας Στεργιοπούλου οι μαθητές θα έρθουν σε επαφή με εργαστηριακά όργανα και μεθόδους, θα μάθουν και θα εξηγήσουν διασκεδάζοντας όλα εκείνα που φαίνονται δύσκολα και δυσνόητα. Με χρώματα και φως θα γίνουμε για λίγο ερευνητές στο μαγικό κόσμο της Χημείας. δ) Κέικ με σοκολάτα και αριθμούς. Οι μαθηματικοί μας βρίσκονται πλάι στο Nicolas που έχει γενέθλια και συναντά δυσκολίες στην εκτέλεση μίας συνταγής... Οι μαθητές καλούνται μέσα από πειράματα, μετρήσεις και υπολογισμούς να τον βοηθήσουν. Γνωστές από το Δημοτικό έννοιες μαθηματικών και φυσικής διαδέχονται η μία την άλλη μέσα από ένα καθημερινό σενάριο όπου οι μαθητές θα εφαρμόσουν ευχάριστα πολλές από τις γνώσεις τους αλλά και θα ανακαλύψουν νέες πρακτικές. ε) e-παιχνίδι, παίζοντας με το Scratch. Μία εναλλακτική διδακτική προσέγγιση του προγραμματισμού. Οι μαθητές παίζουν, μαθαίνουν και δημιουργούν κόμικς, video-clips και ηλεκτρονικά παιχνίδια με την καθoδήγηση του Κώστα Σχοινά. 5\n6 στ) Οι Μικροί Τεχνολόγοι ανακαλύπτουν κατασκευάζοντας. Πιάνουν στα χέρια τους κατσαβίδια, υπολογιστές και πάσης φύσεως εργαλεία και δημιουργούν μακέτες και μικρές πρωτότυπες κατασκευές στο εργαστήριο Τεχνολογίας της Σχολής μας. Ο Τηλέμαχος Καρατζάς τους παρέχει μία μικρή γεύση των projects που θα υλοποιήσουν στο Γυμνάσιο. 8. Τα παιδία παίζει. Οι μαθητές κάνουν μία πρώτη γνωριμία με τα διαφορετικά αθλήματα που διδάσκονται στο Γυμνάσιό μας. Σκαρφαλώνουν στον τοίχο αναρρίχησης υπό την ενθαρρυντική καθοδήγηση της Μαρίας Τριανταφύλλου και του Frantz Collard, δοκιμάζουν τις ικανότητές τους στα ομαδικά αθλήματα με τη Μαρία Τριανταφύλλου, μαθαίνουν τα μυστικά της επιτραπέζιας αντισφαίρισης από τον πρωταθλητή Luigi Σκέμβρη και έρχονται σε επαφή με το άθλημα του Rugby καθοδηγούμενοι από τους έμπειρους προπονητές και αθλητές του Attica Springboks Rugby Σχεδιασμός, διοργάνωση και υλοποίηση του προγράμματος για την Ελληνογαλλική Σχολή Αγίας Παρασκευής, Ευγένιος Ντελακρουά: Κωνσταντίνος Μπουμπούκης, Διευθυντής του Γυμνασίου, Νέλλη Παπαθανασίου, υποδιευθύντρια του Γυμνασίου, Ιωάννα Σαββινίδου, υποδιευθύντρια του Λυκείου, Μαρία Παύλου, υπεύθυνη των ανθρωπιστικών σπουδών. Οι φιλόλογοι της Σχολής μας: Κατερίνα Αλιβέρτη, Ειρήνη Αντωνοπούλου, Μαρία Γεωργίου, Αρετή Δούκα, Κατερίνα Καραμπίνα, Γρανέτα Καρατζά, Πάνος Κοσμάς, Νέλλη Παπαθανασίου, Μαρία Παύλου, Κωστής Παπαϊωάννου, Ιωάννα Σαββινίδου, Θανάσης Σπηλιόπουλος και Ιωάννα Σπηλιοπούλου, εμπνευστές της όλης δράσης, υποστηρίζουν και συνεπικουρούν στην διεξαγωγή των εργαστηρίων δημιουργικής γραφής, θεατρικού παιχνιδιού, χορού, κίνησης, θεατρικής έκφρασης, αφήγησης και τέχνης ανάλογα με την εξειδίκευση και τα πνευματικά τους ενδιαφέροντα. Ο Μανώλης Αλισαβάκης, χημικός, συντονιστής των φυσικών επιστημών και διαχειριστής ΤΠΕ, υποστηρίζει ψηφιακά τη διοργάνωση με ζωντανή μετάδοση και καταγραφή των δραστηριοτήτων στο κανάλι της σχολής (ustream,lfhed-live). 6\n7 Λίγα λόγια για τους παιδαγωγούς, συγγραφείς και εμψυχωτές των εργαστηρίων: Η Χριστίνα Ρασιδάκη γεννήθηκε στην Αθήνα, σπούδασε Ψυχολογία με μεταπτυχιακά στη Συμβουλευτική στο Πανεπιστήμιο Keele, UK. Εργάζεται ως Σύμβουλος Ψυχικής Υγείας και Σύμβουλος Γονέων. Έχει συντονίσει δεκάδες σεμινάρια επιμόρφωσης θεραπευτών, γονέων και εκπαιδευτικών σε θέματα επικοινωνίας και συγκρούσεων (ΙΣΤΑΜΑΙ: εκπαίδευση Αντι-Bullying, Smart School Seminars), είναι πιστοποιημένη στην Εκπαίδευση Αποτελεσματικού Γονέα και Αποτελεσματικού Εκπαιδευτικού και επί δεκαετία δίδαξε στο βρετανικό Open University. Είναι τακτική αρθρογράφος σε θέματα ψυχολογίας στο Περιοδικό «Αρμονία» και συγγραφέας των βιβλίων Σχολείο και Εξετάσεις και "Ξέρω να λέω ΟΧΙ", εκδόσεις Πατάκη. Η Αμάντα Μιχαλοπούλου γεννήθηκε στην Αθήνα το Σπούδασε Γαλλική φιλολογία και δημοσιογραφία. Αρθρογραφούσε συστηματικά στην Καθημερινή ( ). Συνεργάστηκε επίσης με το Βήμα. Στη λογοτεχνία πρωτοεμφανίστηκε με το βραβείο διηγήματος του περιοδικού Ρεύματα και τη συλλογή διηγημάτων Έξω η ζωή είναι πολύχρωμη (1994). Το πρώτο της μυθιστόρημα, Γιάντες, απέσπασε το Βραβείο Μυθιστορήματος του περιοδικού Διαβάζω (1996). Στην αμερικανική μετάφραση του βιβλίου της Θα ήθελα απονεμήθηκε το Βραβείο Διεθνούς Λογοτεχνίας του Αμερικανικού Ομοσπονδιακού Ιδρύματος Τεχνών (2008). To Θα ήθελα πήρε επίσης το βραβείο Liberis Liber των ανεξάρτητων εκδοτικών οίκων στην Ισπανία και ήταν υποψήφιο για το βραβείο Best Book in Translation του Πανεπιστημίου του Ρότσεστερ. Για το τελευταίο της βιβλίο Λαμπερή Μέρα απέσπασε το Βραβείο του Ιδρύματος Πέτρου Χάρη της Ακαδημίας Αθηνών. Έχει γράψει έξι μυθιστορήματα, τρεις συλλογές διηγημάτων και αρκετά παιδικά βιβλία, με πιο πρόσφατο το προεφηβικό μυθιστόρημα Έρχεται ο Ίνξορ. Έργα της έχουν μεταφραστεί σε δώδεκα γλώσσες. Έχει διδάξει δημιουργική γραφή στο Εθνικό Κέντρο Βιβλίου και σε ιδιωτικούς φορείς (Μoυσείο Ηρακλειδών, ΠΥΡΝΑ, βιβλιοπωλείο Public, British Council, Christie s κτλ) 7\n8 H Κάρμεν Ρουγγέρη σπούδασε τραγούδι στο Ελληνικό Ωδείο και θέατρο στη Δραματική σχολή του Θεάτρου Τέχνης και του Πειραϊκού συνδέσμου. Έκανε ειδικές σπουδές πάνω στην όπερα στο Πανεπιστήμιο της Περούτζια. Ως ηθοποιός έχει λάβει μέρος σε πολλές θεατρικές παραστάσεις και τηλεοπτικές σειρές. Το 1985 ιδρύει τη θεατρική ομάδα «Ρακοσυλλέκτες» στην οποία σκηνοθετούσε γράφοντας η ίδια τα κείμενα. Το 1993 ιδρύει το Παιδικό Στέκι του Εθνικού Θεάτρου και το 1996 την Παιδική της Εθνικής Λυρικής Σκηνής. Έχει γράψει, διασκευάσει και σκηνοθετήσει πολλά θεατρικά έργα, παραμύθια και όπερες. Το θεατρικό παιγνίδι αποτελεί αναπόσπαστο μέρος της δουλειάς της που πηγάζει από την αστείρευτη αγάπη της για τα παιδιά. H Ιουλία Πύρρου είναι φιλόλογος και θεατροπαιδαγωγός. Σπούδασε ιστορία και αρχαιολογία στο Εθνικό Καποδιστριακό Πανεπιστήμιο Αθηνών, υποκριτική στη σχολή «Αρχή» της Νέλλης Καρρά και έκανε μεταπτυχιακές σπουδές πάνω στο «εκπαιδευτικό δράμα» στο πανεπιστήμιο Τρίνιτι στο Δουβλίνο. Εχει εργαστεί στη σχολή Χιλλ, στο Παιδικό Εργαστήρι του Εθνικού Θεάτρου και σε πολλούς άλλους χώρους της ιδιωτικής και δημόσιας εκπαίδευσης πάνω στο σχεδιασμό και την υλοποίηση εκπαιδευτικών προγραμμάτων με διαθεματικό χαρακτήρα. Η ομάδα «Παιχνιδουργώ» ιδρύθηκε από αποφοίτους της Σχολής μας και είναι μια δημιουργική ομάδα με στόχο τη διαδραστική διαπαιδαγώγηση και απασχόληση, η σύνθεση της οποίας περιλαμβάνει και αποφοίτους της σχολής μας. Ο Αίμονας Γαροφάλλου είναι απόφοιτος της Σχολής μας, ηθοποιός, χορευτής και δάσκαλος χορού. Έχει μακρά θητεία στην Εθνική Λυρική Σκηνή, έχει συνεργαστεί με το Μέγαρο Μουσικής Αθηνών, με άλλους οργανισμούς, θέατρα και χοροθεατρικές ομάδες. Τα τελευταία χρόνια ασχολείται κυρίως με τη διδασκαλία χορού. Το Ινστιτούτο Σεξουαλικής και Ψυχικής Υγείας, ΙΨΣΥ είναι μια εταιρεία μη κερδοσκοπικού χαρακτήρα το έργο της οποίας είναι επιστημονικό και τα έσοδά της διατίθενται αποκλειστικά για έρευνα και εκπόνηση επιστημονικών συγγραμμάτων. Το ΚΕΕΛΠΝΟ είναι το Κέντρο Ελέγχου & Πρόληψης νοσημάτων. 8\n9 Ο Emmanuel Mappus μπήκε στον κόσμο των παραμυθιών το 2009 χάρη στην Ελληνίδα αφηγήτρια Λίλλη Λαμπρέλη, τα σεμινάρια της οποίας παρακολουθεί συστηματικά. Παρακολούθησε επίσης σεμινάριο με τον Γάλλο παραμυθά Henri Gougaud. Έχει σπουδάσει Επιστήμη της Εκπαίδευσης - Δια Βίου Μάθηση (Πανεπιστήμιο Paris 8) και ασχολείται με εκπαιδευτικά προγράμματα για νέους και ενήλικες. H Κατερίνα Χριστοπούλου είναι καθηγήτρια Art Plastiques στην Σχολή μας και διευθύνει το καλλιτεχνικό εργαστήρι art tutu. Η ομάδα FLE της Σχολής αποτελείται από γαλλόφωνους καθηγητές με ανώτατες σπουδές στη Γαλλία. Εργάζονται με στόχο την γνωριμία των μαθητών με τον γαλλικό πολιτισμό υλοποιώντας κοινά projets ελληνικού και γαλλικού τμήματος, πραγματοποιώντας ανταλλαγές και εκπαιδευτικά ταξίδια στη Γαλλία και προετοιμάζοντας τους μαθητές για την απόκτηση διπλωμάτων DELF DALF. Ο Αντρέας Δάσκας είναι καθηγητής Φυσικής στη Σχολή μας με εμπειρία στο σχεδιασμό, δημιουργία και υλοποίηση πανελλήνιων μαθητικών διαγωνισμών Φυσικής και στη συγγραφή ψηφιακού υλικού στο ίδιο μάθημα. Η Άννα Τζίμα είναι καθηγήτρια Φυσικής της Σχολής μας με μακρόχρονη εμπειρία στην εκπαίδευση. Από το 2009 έως σήμερα συμμετέχει με μαθητές του σχολείου μας σε διαγωνισμούς και ευρωπαϊκά προγράμματα. (COMENIUS, ACSTAC). Η Σοφία Καραβιώτη είναι βιολόγος στη Σχολή μας με ειδίκευση στην ανοσολογία και εμπειρία σε καινοτόμες δράσεις στα προγράμματα Αγωγής Υγείας και Πρόληψης. Η Ιωάννα Στεργιοπούλου είναι χημικός στη Σχολή μας με εμπειρία στην πειραματική βιωματική προσέγγιση του μαθητή στη Χημεία στη Β/θμια Εκπαίδευση. Ο Γιώργος Γεωργαντάς, μαθηματικός της Σχολής μας με ειδίκευση στη Φυσική Περιβάλλοντος, συμμετέχει στην επιμόρφωση μεταπτυχιακών φοιτητών του Παν. Αθηνών στη Διδακτική των Μαθηματικών και με την ομάδα των καθηγητών μαθηματικών εισηγείται, διοργανώνει και συντονίζει τα συνέδρια μαθηματικών της Σχολής. 9\n10 Ο Βαγγέλης Σαλβάνος είναι καθηγητής Μαθηματικών στο Γυμνάσιο και το Λύκειο της Σχολής μας. Ως Μέλος της ΕΜΕ συντονίζει τους μαθητές μας σε θέματα της Μαθηματικής Εταιρείας και τους προετοιμάζει για ευρωπαϊκούς μαθητικούς διαγωνισμούς. Ο Στράτος Ψαρός, μαθηματικός και χημικός, διδάσκει μαθηματικά στη Σχολή μας και ως μέλος της ΕΜΕ συντονίζει τη διδακτική των μαθηματικών. Ο Ανδρέας Κοντογιάννης, είναι καθηγητής μαθηματικών και στα δύο τμήματα της Σχολής μας (Ελληνικό και Γαλλικό) με ειδίκευση στα θεωρητικά μαθηματικά. Ως μέλος της διευρωπαϊκής επιστημονικής ομάδας «Tous Chercheurs» συντονίζει το ερευνητικό έργο των μαθητών. H Κλαίρη Σιάκκα είναι καθηγήτρια μαθηματικών και πληροφορικής στη Σχολή μας, υπεύθυνη για τη διεξαγωγή του διεθνούς προγράμματος PISA 2014 (Programme for International Student Assessement) που στοχεύει στην αξιολόγηση των μαθητών υπό την οργάνωση του ΟΟΣΑ. Συμμετέχει σε επιστημονικά συνέδρια (ACSTAC). Ο Κώστας Σχοινάς, είναι καθηγητής Πληροφορικής και υπεύθυνος σχολικού δικτύου της Σχολής μας. Ασχολείται με το πρόγραμμα Safer Internet και με τη δημιουργία ψηφιοποιημένου εκπαιδευτικού υλικού στην πλατφόρμα ηλεκτρονικής μάθησης της σχολής μας (Espace Numérique). Ο Τηλέμαχος Καρατζάς είναι καθηγητής Τεχνολογίας και στα δύο τμήματα της Σχολής μας (Ελληνικό και Γαλλικό) και μέλος της ομάδας περιβαλλοντικής εκπαίδευσης με μεγάλη εμπειρία στη βιωματική μάθηση. Η Μαρία Τριανταφύλλου είναι καθηγήτρια Φυσικής Αγωγής της Σχολής μας με ειδίκευση στην πετοσφαίριση πρώην αθλήτρια στον ΑΟ Αθήνας και στην ΝΗΑΡ ΗΣΤ, νυν κριτής διεθνών αγώνων στην καλαθοσφαίριση και προπονήτρια της ομάδας Βόλλεΰ της Σχολής. Ο Frantz Collard είναι καθηγητής Φυσικής Αγωγής της Σχολής μας στο Γαλλικό και το Ελληνικό τμήμα με συνεχή επιμόρφωση σε πολλούς αθλητικούς τομείς και επιμορφωτής σε θέματα πρώτων βοηθειών. Ο Luigi Σκέμβρης εκπαιδευτικός στην Α/βαθμια εκπαίδευση, είναι πρωταθλητής και εξειδικευμένος δάσκαλος εφήβων στην επιτραπέζια αντισφαίριση, μέλος της Εθνικής Εφήβων. 10\n11 Η ομάδα Attica Sprinboks Rugby ιδρύθηκε τον Οκτώβριο του 2000 με έδρα τα Γλυκά Νερά, με σκοπό την προώθηση και γνωριμία του αθλήματος στην Ελλάδα και την ευαισθητοποίηση των παιδιών στις ωφέλειες του αθλητισμού για την υγεία. Πολλοί μαθητές της Σχολής μας είναι αθλητές της ομάδας. Στόχος δεν είναι μόνο η εκμάθηση των κανόνων και της τεχνικής, αλλά και η μύηση στο πνεύμα αυτού του αθλήματος και στις αξίες του: φιλία, συνεργασία, ομαδικό πνεύμα, σεβασμός στον αντίπαλο. Ο Κωνσταντίνος Μπουμπούκης είναι ο Διευθυντής του Γυμνασίου, επί σειρά ετών πρωταθλητής Ελλάδος και μέλος της Εθνικής ομάδας σπάθης (ξιφασκία). Εργάζεται και ως καθηγητής Φυσικής Αγωγής στη Σχολή μας. Είναι απόφοιτος του Εθνικού Θεάτρου και ως ηθοποιός και καθηγητής θεατρικής ξιφασκίαςοπλομαχητικής συνεργάζεται κατά καιρούς με το Εθνικό θέατρο, την Εθνική Λυρική Σκηνή, το Μέγαρο Μουσικής Αθηνών, το Φεστιβάλ Αθηνών και με άλλους οργανισμούς. Οι περισσότεροι καθηγητές της Ελληνογαλλικής Σχολής Αγίας Παρασκευής, Ευγένιος Ντελακρουά είναι κάτοχοι μεταπτυχιακών και διδακτορικών διπλωμάτων. 11\nΗ Ελληνογαλλική Σχολή Αγ. Παρασκευής Ευγένιος Ντελακρουά διοργανώνει ημερίδα αφιερωμένη στο παιδί στις 15 Μαρτίου 2014 με θέμα: Από το Δημοτικό στο Γυμνάσιο: Μία μέρα εκπαιδευτικού παιχνιδιού και δημιουργικής


Ξαπλώστρα "VERANO" ξύλινη διθέσια σε καρυδί χρώμα 110x206x18\nΞαπλώστρα διθέσια από ξύλο οξυάς σε καρυδί χρώμα. Διαθέτει “σκάλες” στηρίγματος για να προσαρμόζεται το ύψος την ξαπλώστρας. Ιδανική επιλογή για beach bar λόγω της υψηλής ανθεκτικότητας καθώς και για τον κήπο σας για να απολαμβάνεται στιγμές ξεκούρασης και χαλάρωσης.\nΚωδικός Προϊόντος: 200-01966\nΑρχική Τιμή: 268,80€\nΠροσφορά WEB: 147,84€\nΕτικέτες: ξαπλώστρα, ξαπλώστρα διθέσια, ξαπλώστρα ξύλινη, ξαπλώστρα καρυδί, ξαπλώστρες klikareto\nΞαπλώστρα "VERANO" ξύλινη σε χρώμα λευκό 74x213x22\nΞαπλώστρα από ξύλο οξυά σε wash white(λευκό) χρώμα. Διαθέτει “σκάλες” στηρίγματος για να προσαρμόζετ..\nΞαπλώστρα "VERANO" ξύλινη διθέσια σε λευκό χρώμα 110x206x18\nΞαπλώστρα διθέσια από ξύλο οξυάς σε λευκό χρώμα. Διαθέτει “σκάλες” στηρίγματος για να προσαρμόζεται ..\nΞαπλώστρα "VERANO" ξύλινη σε χρώμα καρυδί 74x213x22\nΞαπλώστρα από ξύλο οξυά σε καρυδί χρώμα. Διαθέτει “σκάλες” στηρίγματος για να προσαρμόζεται το ύψος ..


Μαρξιστικό Δελτίο : Το Aυγό Tων Aδολφιδιών / του Π. Μπουκάλα\nΕνας μόνο τρόπος υπάρχει να σωθεί η Βουλή από τους καθ’ έξιν και εξ ιδεολογίας τραμπουκισμούς της Χ.Α. Και δεν είναι η πιστή εφαρμογή του κανονισμού ή η θέσπιση ειδικών, αυστηρότερων διατάξεων. Είναι οι εκλογές. Οποτε κι αν γίνουν. Είναι δηλαδή η διορθωτική ψήφος του ίδιου του λαού, και συγκεκριμένα του τμήματός του που σαγηνεύτηκε μία, δύο, πέντε φορές από τα αδολφίδια. Και συνέχισε να τα καλύπτει και να νομιμοποιεί τη βία τους, τον πνευματικό τους πρωτογονισμό και τη λατρεία τους για το μίσος (και το φονικό μίσος), ψηφίζοντάς τα ακόμα κι όταν είχε κάθε δυνατότητα να κατανοήσει ότι ο εμπορευματικός υπερπατριωτισμός τους είναι το άλλοθι του φιλοναζισμού τους. Οτι το πάθος τους για την αρχαία Ελλάδα είναι το κίβδηλο πάθος του Χίτλερ και των χιτλεροειδών εν γένει για την αρχαία Ελλάδα. Από αυτόν τον δανείστηκαν. Μ’ αυτόν ταυτίζονται. Αυτός τους οδηγεί. Ποιος Λεωνίδας...\nΔεν χωρούν αυταπάτες όμως. Καθόλου φρόνιμο δεν είναι να πιστεύουμε πως οι ψηφοφόροι της Χ.Α., όσοι την ανέδειξαν τρίτο κόμμα, θα δουν ξαφνικά το φως. Δεν παρασύρθηκαν όταν διάλεγαν για πολλοστή φορά το χρυσαυγίτικο σκοτάδι. Αυτό δεν σημαίνει ότι ταυτίζονται όλοι τους με τη Χ.Α. στα πάντα, ότι συμμερίζονται δηλαδή και τους ναζιστικούς χαιρετισμούς των στελεχών ή ότι πολύ θα ήθελαν να φωτογραφηθούν κι αυτοί μπροστά στο Αουσβιτς με βλέμμα νοσταλγίας. Μολαταύτα, ψήφισαν το μιχαλολιάκειο μόρφωμα όχι «για να προβοκάρουν το σύστημα» γενικώς και αορίστως, αλλά για να το προβοκάρουν ειδικά με τον τρόπο της άκρας αντιδημοκρατικότητας, της φανατικής μισαλλοδοξίας, της ξενοφαγίας· όπου «ξένοι» δεν είναι μόνο οι πρόσφυγες και οι μετανάστες αλλά και οι Ελληνες με διαφορετική θρησκεία ή γλώσσα, Εβραίοι, Πομάκοι, Ρομά, μουσουλμάνοι και καθολικοί των νησιών.\nΠιο λιανά, οι ενενήντα –μπορεί και παραπάνω– στους εκατό ψηφοφόρους της Χ.Α. θεωρούν «κωλότουρκο» –και όχι βέβαια Ελληνα πολίτη με ίσα δικαιώματα– όχι μόνο τον βουλευτή του ΣΥΡΙΖΑ Χουσεΐν Ζεϊμπέκ, αλλά όλους τους μουσουλμάνους βουλευτές, με όποιο κόμμα κι αν έχουν εκλεγεί, και γενικά όλους τους μουσουλμάνους της Θράκης. Και θα ’θελαν να τους εκδιώξουν. Ετσι γίνεται με τους «καθαρούς». Το μυαλό τους, όσο διαθέτουν, το στοιχειώνει ο πόθος εκκαθάρισης των «ρυπαρών».


Οι αστρολογικές προβλέψεις για αυτό το weekend! | KeepUp\nBy Μaria Kofidou on Οκτ 28, 2016\nΗ Αγγέλικα Γεωργίου είναι εδώ, για να μας πει αναλυτικά πώς θα περάσουν τα ζώδια το Σαββατοκύριακο. Πάμε να δούμε τι μας περιμένει το διήμερο 29-30 Οκτωβρίου; Ποια ζώδια θα κάνουν νέα γνωριμία, πώς θα πάει η σχέση τους και ποια θα έχουν επανασύνδεση;\nΠροσπάθησε να βάλεις έναν Κριό μέσα σε ένα κλουβί, μια συγκεκριμένη πορεία ή μια κατάσταση που να στερεί έστω και λίγο την ελευθερία του. Αν το καταφέρεις αυτό… να μου τρυπήσεις τη μύτη! Θα προσπαθήσουν βέβαια (Άρης σε τετράγωνο με Ουρανό), θα αισθανθείς ότι εγκλωβίζεσαι, φίλε Κριέ, και ότι κάποιος πάει να σε βάλει σε καλούπια. Και κάπως έτσι θα ξεκινήσεις την ερωτική επανάστασή σου, θα θελήσεις να αποτινάξεις τα δεσμά με κάθε τρόπο και θα επιδιώξεις να βρεις χώρο για να αναπνεύσεις. Είναι ένα φιλελεύθερο, ερωτικό και παθιασμένο διήμερο, αρκεί όμως να θέσεις τους όρους σου!\nΜε Νέα Σελήνη στον Σκορπιό και Ερμή σε τρίγωνο με τον Ποσειδώνα, το διήμερο αυτό περιλαμβάνει… αμαρτίες, πάθη κι εξομολογήσεις. Το μεγάλο μυστικό της ερωτικής επιτυχίας σου αυτό το Σαββατοκύριακο, είναι ότι έχεις αυξημένη διαίσθηση, γνωρίζεις με ποιο άτομο πρέπει να βρεθείς και να συναντηθείς για να αλλάξει πορεία το ερωτικό σου μέλλον. Επιθυμείς διακαώς να απαλλαγείς από τη μοναχικότητά σου; Τότε δεν έχεις παρά να εμπιστευθείς τη διαίσθησή σου. Θα δεχθείς ένα πολύ όμορφο, ερωτικό και διακριτικό κάλεσμα, το οποίο δεν έχεις παρά να αποδεχθείς, για να ζήσεις το πιο όμορφο διήμερο, ή μάλλον… τριήμερο!\nΣοβαρεύουν τα πράγματα αυτό το διήμερο, Δίδυμέ μου, η Αφροδίτη σε σύνοδο με τον Κρόνο έχει βαλθεί να σε κάνει ώριμο εσένα, το αιώνιο παιδί, είναι δυνατόν; Κι όμως, αφήνεις λίγο στην άκρη το συναίσθημα και αποζητάς την τετράγωνη λογική στη σχέση σου ή στον άνθρωπο που επιθυμείς να έχεις στο πλάι σου. Μπορεί να μην κουβεντιάσεις με το δεσμό σου σε συναισθηματικό επίπεδο, αλλά θα τακτοποιήσεις κάθε παράπονο, δυσκολία ή εμπόδιο που έχει παρουσιαστεί το τελευταίο διάστημα. Είναι από αυτά τα διήμερα που ξεκαθαρίζουν πολλά, και φυσικά για το καλό της σχέσης σου. Επίσης, αν ενδιαφέρεσαι το τελευταίο διάστημα για ένα άτομο, ήρθε η στιγμή που πρέπει να του εξομολογηθείς τι αισθάνεσαι.\nΟ Άρης (αχ αυτός ο Άρης), σχηματίζει τετράγωνο με τον Ουρανό και ταυτόχρονα δημιουργεί προβλήματα στην ερωτική σου ζωή. Αν λάβουμε υπόψη και τον Ερμή σε τρίγωνο με τον Ποσειδώνα, που ενισχύει τη διαίσθησή σου, ενδεχομένως να διαισθάνεσαι ότι ένα άτομο σε πιέζει και σου στερεί την ελευθερία. Βεβαίως, Καρκίνος και σχέση πάνε μαζί, όμως αυτό το Σαββατοκύριακο χωρίζουν οι δρόμοι σας για λίγο και επιθυμείς να πάρεις 2-3 καλούς φίλους και να χαρείς την ελευθερία σου. Να σου μιλήσω σαν φίλη και όχι σαν αστρολόγος; Χρειάζεσαι ένα διάλειμμα, δεν θα σε κατηγορήσει κανείς, ίσα-ίσα θα σε επιθυμήσουν ακόμη πιο πολύ!\nΔεν μπορώ να διανοηθώ ότι θα υπάρξει Λέοντας μόνος αυτό το διήμερο, με την Νέα Σελήνη στον Σκορπιό. Με αυτή τη νέα Σελήνη να σου φέρνει έναν ολόφρεσκο, καινούριο έρωτα και να σε συναρπάζει. Είναι ένα εξαίρετο Σαββατοκύριακο για να ανανεώσεις την ερωτική σου ζωή και να μπορέσεις θέσεις νέα πλάνα στη σχέση σου. Νέα ξεκινήματα λοιπόν, σου αλλάζουν τη διάθεση και σε γεμίζουν με αισιοδοξία ότι κάτι πολύ όμορφο θα συμβεί σε βάθος χρόνου, όχι μόνο αυτό το διάστημα. Πράγματι, είναι έτσι ακριβώς όπως το φαντάζεσαι, αυτό που χτίζεις τώρα, θα έχει διάρκεια για πολύ μεγάλο διάστημα.\nΗ Αφροδίτη δημιουργεί μια περίεργη σύνοδο με τον Κρόνο, και καθώς έχεις έμφυτη την πρακτικότητα, έρχεται και αυτή η σύνοδος να απομακρύνει το συναίσθημα σου και να σε γεμίσει με λογική. «Ένα και ένα, κάνουν δυο» αυτό είναι το μότο σου για αυτό το διήμερο και οι γύρω σου μάλλον δεν τα πάνε καλά με τα μαθηματικά. Για εσένα, σε πρακτικό επίπεδο μπορεί να μην είναι μια δύσκολη όψη, αλλά για τους γύρω σου και τους ανθρώπους που σε αγαπάνε μάλλον δεν είναι και τόσο ευνοϊκά τα πράγματα. Και τι κάνεις εσύ, Παρθένε μου, όταν νιώθεις ότι δε σε καταλαβαίνουν οι γύρω σου; Απομακρύνεσαι, παίρνεις αποστάσεις, όμως είναι κάτι τελείως παροδικό και φυσικά αντιμετωπίσιμο και αναστρέψιμο.\nΕνδεχομένως το τετράγωνο του Άρη με τον Ουρανό να θεωρείται μια εκρηκτική και επαναστατική όψη γενικά, όμως εσύ, που δε σου αρέσουν οι εντάσεις και οι επαναστάσεις και δεν έχεις μάθει να αδικείς κανέναν, θα έχεις τους λόγους σου αν φτάσεις στο σημείο να συγκρουστείς! Θα χαρώ λοιπόν αν αντιδράσεις ή επαναστατήσεις αυτό το διήμερο σε μια κατάσταση που δε σου αρμόζει και δεν σου ταιριάζει. Μέσα από το χάος γεννιέται η τάξη και αν τα κάνεις όλα μαντάρα στη σχέση σου ή με τον άνθρωπο που σου αρέσει, να θυμάσαι πως θα βγάλεις πολλά συμπεράσματα και για τον εαυτό σου, αλλά και για το άλλο πρόσωπο.\nΤι να πρωτοπώ για εσένα, Σκορπιέ μου! Αυτό το διήμερο, με την Νέα Σελήνη να πραγματοποιείται στο ζώδιό σου και τον Ερμή σε τρίγωνο με τον Ποσειδώνα, δημιουργεί σαφέστατα ένα τέλειο και ιδανικό κλίμα για νέες γνωριμίες, νέους έρωτες και παθιασμένες στιγμές. Διαφορετικές εμπειρίες και ερωτική ανανέωση έρχονται να φέρουν ένα περίεργο και συναρπαστικό δέσιμο στη σχέση σου ή να αποκτήσεις ισχυρή επιρροή σε ένα νέο άτομο, σε περίπτωση που δεν έχεις αυτό το διάστημα σχέση. Είναι ένα πραγματικά πολύ όμορφο και ανατρεπτικό σαββατοκύριακο, με τη γοητεία σου να μαγεύει τους πάντες.\nΑφροδίτη σε σύνοδο με Κρόνο αυτό το διήμερο, και κάπου εδώ αρχίζει η κόντρα μέσα σου. Μα σκέψου το, αγαπημένε μου Τοξότη, έρωτας (Αφροδίτη) και λογική (Κρόνος), μπορούν να κάνουν χωριό; Νοιώθεις την ανάγκη να πεις στην καρδιά σου να σωπάσει και να κοιτάξεις τη σχέση σου με λογική, να λύσεις όποιο θέμα έχει προκύψει το τελευταίο διάστημα. Φιλτράρεις το συναίσθημά σου, ζητάς απαντήσεις εδώ και τώρα και όλο αυτό δεν είναι κακό, δεν είναι μια αρνητική εξέλιξη. Απλά, δεν επιτρέπεις στο χάδι, στα όμορφα λόγια ή στην τρυφερότητα να τυφλώσουν την κρίση σου. Αγαπάς αληθινά και ουσιαστικά; Αυτό σκοπεύεις να ανακαλύψεις τώρα!\nΟ Άρης σε τετράγωνο με τον Ουρανό, σου δημιουργεί μια εσωτερική αναμπουμπούλα και αναβρασμό. Σε κάνει να αισθάνεσαι πως βαρέθηκες να περπατάς πάνω σε μια γραμμή, είτε χάραξες εσύ αυτόν το δρόμο είτε σου τον επέβαλε η εκάστοτε ερωτική σου επιλογή. Και τι έγινε αν παρεκκλίνεις από το δρόμο σου, Αιγόκερέ μου, πού είναι το κακό; Η ευαισθησία και η διαίσθηση χτυπούν κόκκινο, με τον Ερμή σε τρίγωνο με τον Ποσειδώνα αφήνεις τις οριοθετημένες σχέσεις και γκρεμίζεις τα πρέπει σου. Είμαι μαζί σου σε αυτό το εγχείρημά σου, δεν είσαι επαναστάτης χωρίς αιτία, αυτό να το θυμάσαι το Σαββατοκύριακο αυτό, μου δίνεις το λόγο σου;\nΗ Νέα Σελήνη στον Σκορπιό, εμένα μου ακούγεται σαν καμπανάκι που χτυπά και σε παροτρύνει να βγεις έξω και να ερωτευθείς, χωρίς εμμονές και πάθη. Σου ζητά να ξεκολλήσεις από τον άνθρωπο που κοιτάζεις και λιώνεις, αλλά εκείνος κάνει ότι δε σε βλέπει. Ένα τόσο καυτό και παθιασμένο διήμερο μπροστά σου, είναι κρίμα να το αφήσεις να πάει χαμένο. Έχεις όλα τα φόντα αυτό το Σαββατοκύριακο να ζήσεις νέες εμπειρίες, να αισθανθείς ότι ένας άνθρωπος σε λατρεύει με την πρώτη ματιά, ακούγεται απίστευτο να σου συμβεί αυτό μέσα σε ένα βράδυ, αλλά σε προκαλώ! Βγες έξω να διασκεδάζεις, αλλά μην το κάνεις με… παρωπίδες! Αρκεί να είσαι ο εαυτός σου και πίστεψέ με, έχεις να κερδίσεις πολλά.\nΝιώθεις ότι κάτι πάει να συμβεί, διαισθάνεσαι κάτι να αιωρείται στην ατμόσφαιρα. Ο Ερμής σε τρίγωνο με τον Ποσειδώνα, ενισχύει αυτό το κλίμα, χωρίς να μπορείς να καταλάβεις αν είναι για καλό ή όχι. Δεν είναι η φαντασία σου ή η ανάγκη σου να ονειρεύεσαι σαν ρομαντικό Ψαράκι, τώρα η ερωτική και συναισθηματική σου ζωή αναζητά μια λύση. Έτσι, αυτό το διήμερο, με τη βοήθεια της Αφροδίτης σε σύνοδο με τον Κρόνο, σε καλεί να δεις το δεσμό σου με λογική, αλλά και σωστό ένστικτό. Αν ένα πρόσωπο σου λέει ότι σε αγαπά, ότι σε νοιάζεται και ότι θέλει να είστε μαζί, αυτό το Σαββατοκύριακο αναζητάς χειροπιαστές αποδείξεις… Για να δούμε, θα τις έχεις;\nTags: astra weekend,slider,ζωδια,Οκτώβρης,προβλέψεις,Σαββατοκύριακο


Βίαιη Επίθεση Χρυσαυγιτών με Γροθιές Κατά Γυναίκας Δικηγόρου Έξω από το Εφετείο\nΗ Ευγενία Κουνιάκη χτυπήθηκε, πριν ξεκινήσει ακόμη μια συνεδρίαση της δίκης όπου η Χρυσή Αυγή δικάζεται ως εγκληματική οργάνωση.\nH Eυγενία Κουνιάκη μετά την επίθεση έξω από το Εφετείο.\nΤο πραγματικό τους πρόσωπο έδειξαν για άλλη μία φορά χρυσαυγίτες, αυτήν τη φορά έξω από το Εφετείο Αθηνών, πριν ξεκινήσει η 194η συνεδρίαση της πολύκροτης δίκης στην οποία η Χρυσή Αυγή δικάζεται ως εγκληματική οργάνωση. Όπως μεταδίδει το παρατηρητήριο της δίκης της Χρυσής Αυγής, Golden Dawn Watch, σύμφωνα με τις πρώτες πληροφορίες, χρυσαυγίτες επιτέθηκαν αρχικά έξω από την αίθουσα του Εφετείου σε επιβάτες τρόλεϊ και υπήρξε συμπλοκή με δυνάμεις της αστυνομίας. Υπήρξαν διαμαρτυρίες από περαστικούς, μεταξύ αυτών και της Ευγενίας Κουνιάκη, συνεργάτιδας του δικηγόρου πολιτικής αγωγής, Θανάση Καμπαγιάννη, με συνέπεια να της επιτεθούν οι χρυσαυγίτες με γροθιές στο πρόσωπο. Σύμφωνα με αυτόπτες μάρτυρες, επίθεση δέχθηκε ακόμα μία κοπέλα που ήταν παρούσα στο περιστατικό.\nΜετά το περιστατικό, κατά την έναρξη της δικασίμου, ο δικηγόρος της πολιτικής αγωγής, Κώστας Παπαδάκης, δήλωσε πως «Η πολιτική αγωγή καταγγέλλει ότι η συνήγορος Ευγενία Κουνιάκη προσερχόμενη στη δίκη, έπεσε θύμα επίθεσης από χρυσαυγίτες και την πηγαίνουν στο νοσοκομείο. Το δικαστήριο πρέπει να διασφαλίσει τη σωματική ακεραιότητα των προσερχομένων» κι έπειτα η έδρα διέκοψε.\nΟι ομάδα των χρυσαυγιτών έφυγαν συνοδεία ΜΑΤ προς τα γραφεία τους κι έπειτα από αίτημα της πολιτικής αγωγής για προσαγωγές, έχουν προσαχθεί και βρίσκονται για αναγνώριση αυτήν την ώρα στη ΓΑΔΑ 35 άτομα. Στο σημείο έσπευσαν και βουλευτές της υπόδικης οργάνωσης, όπως ο Ηλίας Κασιδιάρης και ο Γιάννης Λαγός.\nTagged:NewsδίκηεπίθεσηνοσοκομείοΧρυσή ΑυγήΦασισμόςδικηγόροςΓΑΔΑGolden Dawn WatchΕφετείο